HP hálózati nyomtatótelepítő Varázsló

### Szójegyzék

## A B C D E F G H I J K L M N O P Q R S T U V W X Y Z

## -A-

Ad hoc-hálózat
A vezeték nélküli hálózat egy típusa, amelyben az eszközök közvetlenül kommunikálnak egymással egy vezeték nélküli hozzáférési ponton keresztül (WAP). Az ad hoc-hálózatok általában kicsik és egyszerűek (például két vezeték nélküli PC vagy egy vezeték nélküli PC és egy vezeték nélküli nyomtató). Az ilyen típusú hálózatok teljesítménye csökkenhet, ha hatnál több eszköz van a hálózaton. Az ad hoc-hálózatok peer-to-peer-hálózatként, független báziskiszolgáló állomásként (IBSS) vagy közvetlenül kapcsolt vezeték nélküli hálózatként is ismertek.

Alapértelmezett átjáró
Lásd: átjáró.

Alhálózat
A hálózat egy része; állomásainak címében azonos szakasz található. A TCP/IP-hálózatokban az azonos előtagú IP-címmel rendelkező eszközök alkotnak egy alhálózatot. Például, az összes olyan eszköz, amelynek 100.100.100.-zal kezdődik az IP-címe, ugyanabba az alhálózatba tartozik. A hálózat alhálózatokra való bontása biztonsági és teljesítménynövelési szempontból is hasznos. Az IP-hálózatok bontása egy alhálózati maszk segítségével történik.

Alhálózati maszk
Az alhálózati maszk a TCP/IP-hálózatok alhálózatokra való bontásához használt eljárás, melynek köszönhetően eredményesebben használhatók ki a nagy hálózatok. Az alhálózati maszk sémája hasonló az IP-cím sémájához: n.n.n.n, ahol az „n" 0 és 255 közti szám lehet. Ha nem állít be alhálózati maszkot, akkor a számítógéphez hozzárendelt alhálózati maszk lesz alkalmazva.
Az alhálózati maszkból megállapítható, hogy az IP-címnek melyik része azonosítja a hálózatot/alhálózatot, és melyik része vonatkozik a konkrét állomásra.

ARP
Címfelbontási protokoll. A címfelbontási protokoll IP-címek fizikai címekre (úgynevezett DLC-címre, ilyenek például az Ethernet-címek) történő átalakítására szolgáló TCP/IP protokoll. Ha egy állomás egy fizikai címet keres, ARP-kérést tesz közzé a TCP/IP-hálózaton. A hálózatnak azon állomása, amely felismeri saját IP-címét az üzenetben, fizikai címét küldi el válaszul.

Átjáró
Az átjáró olyan útválasztó vagy számítógép, amely két, különböző alapon működő hálózatot köt össze (pl. eltérő kommunikációs protokollok, adatforma, struktúra vagy felépítés). Alhálózatokra osztott hálózatok esetében a hálózati forgalom ellenőrzése céljából az alhálózatok gyakran átjárókkal vannak összekötve.
TCP/IP-hálózatokban az egyes hálózati eszközök konfigurálása gyakran a legközelebbi átjáró IP-címével történik. Ha a hálózatban nincs átjáró, rendszerint a számítógép IP-címe használatos a konfiguráláshoz.
A TCP/IP-vel kapcsolatos további tudnivalókért lásd: Nyomtatók hozzáadása nagy IP-hálózatokhoz .
A vezeték nélküli hálózatokkal kapcsolatban lásd: Vezeték nélküli hozzáférési pont (WAP).

A dokumentum elejére

## -B-

Bindery
A bindery egy Novell NetWare-adatbázis, amelyet kizárólag NetWare 3.x fájlkiszolgálók használnak, s NetWare 4.x és 5.0 fájlkiszolgálókon emulálható. A bindery nem más, mint a hálózati erőforrások (pl. a nyomtatók) objektumainak sima adatbázisa. A NetWare 4.x esetében ezt egy hierarchikus (Novell Directory Services vagy NDS ) adatbázis váltja fel.

BootP
Az IP-cím és más TCP/IP-értékeknek a hálózati kiszolgálóról való automatikus letöltésére szolgáló rendszertöltő (bootstrap) protokoll. A nyomtató (illetve az All-in-One készülék) bekapcsolásakor a HP Jetdirect nyomtatókiszolgáló boot-kérést tesz közzé. Ha a BootP-kiszolgáló helyesen van beállítva, akkor a hálózaton keresztül továbbítja a beállításokat a Jetdirect nyomtatókiszolgálónak. Lásd még: DHCP.

A dokumentum elejére

## -C-

CAB-fájl
Cabinet-fájl. Több tömörített fájl tárolására szolgáló, .cab kiterjesztésű fájl.

A dokumentum elejére

## -D-

DHCP
Dinamikus állomáskonfigurálási protokoll. Hasonló a BootP-hez, amely automatikusan letölt egy IP-címet egy hálózati kiszolgálóról. A DHCP-kiszolgálók azonban egy meghatározott IP-címkészlettel rendelkeznek, melyet dinamikusan rendelnek hozzá a kérő eszközhöz, s csak „kölcsönzik" az IP-címet a nyomtatókiszolgálónak. Semmi sem garantálja, hogy a nyomtató (illetve az All-in-One készülék) újbóli bekapcsolásakor a Jetdirect nyomtatókiszolgáló az előző IP-címét kapja vissza, jóllehet a DHCP-kiszolgáló ezt megpróbálja biztosítani.

A dokumentum elejére

## -E-

EAP/PSK
Az EAP/PSK (Extensible Authentication Protocol/Pre-Shared Key – bővíthető hitelesítési protokoll/előmegosztott kód) az előmegosztott kód hitelesítési módszert támogató általános protokoll.

Előmegosztott kód
EAP/PSK-hitelesítés indítására szolgál, mely WPA használatával biztosít fokozott védelmet a hálózat-hozzáférés terén.

A dokumentum elejére

## -F-

A dokumentum elejére

## -G-

Gyári alapértelmezések, HP Jetdirect
Lásd: Hidegindítás.

A dokumentum elejére

## -H-

Hálózati név
A hálózati név egy alfanumerikus karakterlánc megkülönböztetett kis- és nagybetűkkel, mely a vezeték nélküli hálózat alapvető hozzáférés-vezérlését biztosítja. A hálózati név „service set identifier”-ként (kiszolgálócsomag-azonosító) vagy „SSID”-ként is ismert.

Hardvercím
Lásd: LAN-hardvercím, MAC- vagy állomáscím.

Helyi hálózat
A hálózatnak azon része, amely nem terjed az útválasztóknál és az átjáróknál tovább. Ha a számítógép és a nyomtató (illetve az All-in-One készülék) azonos helyi hálózaton vannak, akkor azonos kábelszegmensre vannak kapcsolva.

Hidegindítás
Hidegindítás előtt javasolt kinyomtatni a nyomtató és a Jetdirect nyomtatókiszolgáló tesztoldalát.
Ha egy külső HP Jetdirect nyomtatókiszolgáló értékeit vissza szeretné állítani gyári alapértelmezésükre, húzza ki a nyomtatókiszolgáló tápkábelét, majd a tesztgombot lenyomva tartva kösse be újra a tápkábelt. Várja meg a nyomtatókiszolgáló újrainicializálását.
Ha belső HP Jetdirect nyomtatókiszolgáló gyári alapértelmezéseit kívánja visszaállítani, végezze el a nyomtató (illetve az All-in-One készülék) hidegindítását, és várja meg a nyomtatókiszolgáló újrainicializálását. (A legtöbb HP LaserJet nyomtató esetében lenyomva kell tartani a készülék vezérlőpultján levő Folytatás gombot az áram visszakapcsolásakor. A többi nyomtatóról azok kézikönyvében talál felvilágosítást.)
FIGYELEM: A nyomtató ilyen visszaállítása törölheti a készülék összes beállítását.

Hitelesítés
A hitelesítés a vezeték nélküli hálózat biztonsági stratégiája. Hitelesítést alkalmazó hálózatokon az eszközök egy megosztott kódot használnak jelszóként, és csak azokkal az eszközökkel kommunikálnak, amelyek ismerik a kódot. Eltérően a WEP-től, a hitelesítés nem titkosítja a vezeték nélküli eszközök között továbbított adatokat. A hitelesítés viszont használható a titkosítással együtt. A hitelesítési kódok és a WEP-kódok megegyezhetnek.

HP Jetdirect nyomtatókiszolgáló
A HP Jetdirect nyomtatókiszolgálók a Hewlett-Packard hálózati eszközei, amelyek közvetlenül a hálózatra kapcsolják a nyomtatót. A közvetlen hálózati kapcsolat lehetővé teszi a nyomtató (illetve az All-in-One készülék) rugalmas helyválasztását, és biztosítja az eszköz maximális működési teljesítményét.
HP Jetdirect belső nyomtatókiszolgáló kártyát használnak a be/kimeneti kártyahellyel rendelkező HP nyomtatók. Egyes külső HP Jetdirect nyomtatókiszolgálók szinte minden, párhuzamos porttal rendelkező nyomtatóval használhatóak, míg mások szinte minden olyan nyomtatónak megfelelnek, amely USB-porttal rendelkezik. Mindkét nyomtatókiszolgáló-típus támogatja az összes elterjedt hálózati topológiát és protokollt.

HP Jetdirect tesztoldalának kinyomtatása
A HP Jetdirect tesztoldala a HP Jetdirect hardvertelepítési útmutatója vagy a nyomtató kézikönyve alapján nyomtatható ki. Külső HP Jetdirect nyomtatókiszolgálón nyomja meg a kiszolgáló tesztgombját.

A dokumentum elejére

## -I-

Illesztőprogramok
Lásd: Nyomtató-illesztőprogram, PCL vagy PostScript.

INF-fájl
Az eszközzel kapcsolatos adatokat tartalmazó, .inf kiterjesztésű fájl. Belőle olvassa ki a telepítőprogram az eszköz nevét és azt, hogy melyik fájlt hova kell másolni.

Infrastruktúra-hálózat
A vezeték nélküli hálózat egy típusa, amelyben az eszközök egymással egy vezeték nélküli hozzáférési ponton (WAP), például egy vezeték nélküli hubon, útválasztón vagy átjárón keresztül kommunikálnak.

IP-állomásnév
A nyomtató IP-címe helyett használható, könnyen megjegyezhető név. Abban az esetben használható, ha a hálózat névhozzárendelő kiszolgálóján be vannak állítva az állomásnév-IP-cím párosok. Ha a nyomtatóhoz állomásnév van rendelve (például nyomtato1.marketing.com), ezen a néven lehet hivatkozni az eszközre.

IP-cím
Internetprotokoll-cím. A rendszergazda által kiosztott IP-cím egyértelműen azonosít minden eszközt a TCP/IP-hálózaton. Az IP-cím egy négybájtos (32 bites), n.n.n.n formájú szám, ahol az „n" 0 és 255 közti szám lehet. Ezt a számot rendszerint a hálózati rendszergazda határozza meg.
Ha a HP Jetdirect nyomtatókiszolgáló bekapcsolása után az két percen belül nem kap érvényes IP-címet, a nyomtatókiszolgáló az alapértelmezett IP-címet (192.0.0.192) állítja be. Ez az IP-cím ugyan nem feltétlenül érvényes cím az adott hálózatban, ám alkalmas az új nyomtató (illetve All-in-One készülék) azonosítására. Ha azonban a nyomtatókiszolgálót TCP/IP-hálózaton kívánja használni, érvényes IP-címet kell hozzárendelnie. Ha a hálózat több nyomtatója is az alapértelmezett IP-címet használja, a megfelelő nyomtató azonosításához ellenőrizze a hardvercímet.

IPX-cím
Hálózatközi csomagcsere cím. Az IPX (Internet Packet Exchange)-cím egyedi címmel különbözteti meg az IPX/SPX-hálózat eszközeit. Az IPX-cím a hálózat számából és az eszköz LAN-hardvercíméből áll (például: 00012345:001083AA42B7).
A HP Jetdirect segítségével csatlakoztatott nyomtatók a hálózatra történő csatlakoztatásuk és bekapcsolásuk után maguk állítják be IPX-címüket.

IPX-csomag és -kerettípus
Mivel az IPX hálózati szintű protokoll, szüksége van egy magasabb (adat) szintű protokollra. Az adatszintű protokollok több kerettípust használnak. Ezek abban különböznek egymástól, hogy milyen módon vannak definiálva a mezőik.

- Ethernet-hálózatokon az IPX-kommunikáció négy különböző kerettípusba lehet foglalva: 802.3 RAW, 802.2, Ethernet II és Ethernet SNAP.
- Token Ring-hálózatokon az IPX-kommunikáció két különböző kerettípusba lehet foglalva: Token Ring 802.2 és Token Ring SNAP.

Ha a HP Jetdirect nyomtatókiszolgáló Novell NetWare-hálózatokon Nyomtatósor módban fut, speciális kerettípust kell beállítani. Ha a HP Jetdirect nyomtatókiszolgálón be van állítva a FRAME TYPE = AUTO (alapértelmezés), akkor a nyomtatókiszolgáló automatikusan az első felismert kerettípusra állítja be magát. A HP Jetdirect nyomtatókiszolgáló kerettípusa azonban manuálisan is beállítható (pl. a nyomtató vezérlőpultján, Telnet használatával, WWW-kiszolgálón vagy a vezérlőszoftver segítségével).

A közvetlen üzemmódú (peer-to-peer) nyomtatást alkalmazó Jetdirect nyomtatókiszolgálók többféle kerettípust is használhatnak egy hálózaton, ha a nyomtatókiszolgálón FRAME TYPE = AUTO érték van beállítva, és az nem konfigurálta magát a hálózat egy konkrét Novell NetWare-kerettípusára.

A dokumentum elejére

## -J-

Jetdirect-jelszó
A Jetdirect-jelszót a hálózati rendszergazda állítja be, hogy megakadályozza a hozzáférést a HP Jetdirect nyomtatókiszolgáló beállításaihoz. A Jetdirect-jelszó valamilyen hálózati kezelőalkalmazás (pl. HP Jetadmin) vagy más eszköz segítségével állítható be.

Jetdirect nyomtatókiszolgáló
Lásd: HP Jetdirect nyomtatókiszolgáló.

A dokumentum elejére

## -K-

Kódgeneráló jelszó
Számokból, betűkből és jelekből álló karakterlánc, mely hitelesítési célokra szolgáló előmegosztott kód generálására használatos.

Kommunikációs üzemmód
A kommunikációs üzemmód a nyomtatásra használt hálózat és protokollok (TCP/IP, IPX/SPX) meghatározását jelenti.

Környezet, NDS
Az objektum NDS-környezete az objektum útvonalát (elhelyezkedését) jelenti az NDS-könyvtárfában. A könyvtárakhoz, alkönyvtárakhoz és fájlstruktúrákhoz hasonlóan az NDS-objektum környezete az objektumot tartalmazó fölérendelt objektumok hierarchiáját határozza meg. Az NDS-objektumok útvonala általában a könyvtárfa gyökerében levő objektumban kezdődik. Az objektum környezetének meghatározásakor a tipizált és típus nélküli megadás közül választhatunk.
A sajatnyomtato nyomtató környezete például a sajatreszleg.sajatnyomtato:

- Tipizált környezet: OU=sajatreszleg.O=sajatceg (ahol az OU a szervezeti egységet és az O a szervezetet képviseli)
- Típus nélküli megoldás: sajatreszleg.sajatceg

Követelmények

- Rendszer:
  - Operációs rendszer: Windows 95/98, Windows Me, Windows NT 4.0 vagy Windows 2000 rendszer
    Microsoft-hálózatok esetén: a Microsoft IP vagy IPX protokolloknak és ügyfélszolgáltatásoknak futniuk kell
- Képernyő
  - Felbontás: VGA (640 x 480) minimum
  - Színek: legalább 256 szín
  Megjegyzés: A nyomtatókeresés teljesítménycsökkenéssel járhat, melynek mértéke a rendszer sebességétől és a hálózat nagyságától függ.
- Nyomtatók
  - A nyomtatót egy támogatott HP Jetdirect nyomtatókiszolgálóval kell a hálózatra csatlakoztatni. A pillanatnyilag támogatott HP Jetdirect nyomtatókiszolgálók és megoldások listája a HP honlapján (http://www.hp.com/go/support) található.
  - A telepítőprogram a HP és más gyártók nyomtatóival is használható, amennyiben a nyomtatóillesztők kompatibilisek az ebben a segédprogramban alkalmazott Port Monitor szoftverrel, és támogatják a Microsoft nyomtatótelepítési fájltípusát (.INF).
- Megosztás
  - Ez a varázsló csak Windows XP, Windows NT 4.0 és Windows 2000 rendszerben támogatja a nyomtató megosztását.
  - A nyomtató megosztásához engedélyezni kell a rendszerben a kiszolgáló szolgáltatást.

Közvetlen üzemmód
Lásd: Közvetlen üzemmódú IPX.

Közvetlen üzemmódú IPX
Valamennyi ügyfélszámítógép úgy van beállítva, hogy közvetlenül nyomtasson a nyomtatón (illetve az All-in-One készüléken). A nyomtatási feladatokat nem ellenőrzi erre kijelölt kiszolgáló-számítógép.

A dokumentum elejére

## -L-

LAN-hardvercím, MAC- és állomáscím
A hardvercím – más néven MAC-cím (Media Access Control – médiahozzáférés-vezérlő) vagy állomáscím – adatkapcsolati szintű cím, amely egyértelműen azonosítja a hálózat minden egyes csomópontját vagy eszközét. Az IEEE 802.3 hálózati szabvány alapján a címet egy 12 jegyű hexadecimális szám (pl. 001083123ABC) alkotja. A hardvercímet az eszköz forgalmazója határozza meg.
A HP minden egyes HP Jetdirect nyomtatókiszolgálót egyedi hardvercímmel lát el. A HP Jetdirect nyomtatókiszolgáló hardvercíme a HP Jetdirect tesztoldaláról olvasható le. A külső HP Jetdirect nyomtatókiszolgálókon a cím a nyomtatókiszolgálóra erősített címkén is megtalálható.

A dokumentum elejére

## -M-

Meghajtó, NetWare
A meghajtó egy logikai partíció, amely a NetWare fájlrendszer legmagasabb szintű használatára van formázva. A NetWare kiszolgálók egy vagy több meghajtóra vannak osztva. Minden meghajtó könyvtárakra osztható, amely alkönyvtárakat és fájlokat tartalmazhat. A felhasználó számára a meghajtó a számítógép merevlemezéhez hasonló egységként tűnik fel. A NetWare NDS rendszerben a meghajtó lehet egy merevlemez, de lehet több merevlemez együttese is.

A dokumentum elejére

## -N-

NDS
Novell Directory Services. Az NDS a hálózat erőforrásait logikailag hierarchikus fastruktúrába rendező relációs adatbázis. Megfelelő jogkörrel ezek az erőforrások hozzáférhetők, függetlenül a fizikai elhelyezkedésüktől. Az NDS a Novell bindery helyettesítése céljából készült.

Névadás, megosztási név
A Microsoft ajánlásai alapján a megosztási nevekben csak 7 bites ASCII-jelek (az első 127 jel) használhatók. A név szóközt nem tartalmazhat. Tartsa be az alábbi szabályokat:

- A név tartalmazhat nagybetűket A-tól Z-ig.
- A név tartalmazhat kisbetűket a-tól z-ig.
- A név tartalmazhat számokat 0-tól 9-ig.
- A név tartalmazhat bizonyos speciális jeleket: $ % ' - _ @ ~ ` ! ( ) { } . ^ # & + , ; = [ ]

Névadás, NetWare-objektumok
Ez a segédprogram a NetWare nyomtatókiszolgálók, nyomtatók és nyomtatósorok nevét a 7-bites ASCII (első 127 jel) jelekre korlátozza. Tartsa be az alábbi szabályokat:

- Betűk: A-tól Z-ig, csak nagybetűk.
- A név tartalmazhat számokat 0-tól 9-ig.
- Bizonyos speciális jelek: aláhúzás_, zárójel(), kötőjel-.
- Ne használja a következő speciális jeleket: * [ ] | \ / ? < , " : ; szóköz
- A pont (.), plusz (+) és egyenlő (=) jelek elé írjon fordított törtjelet (\).

A nyomtatósorok neve legfeljebb 47 jelből állhat.

Névadás, nyomtatók
A nyomtató (illetve All-in-One készülék) elnevezésekor az alábbi szabályokat kell betartani:

- A név ne legyen hosszabb 31 jelnél.
- A név tartalmazhat nagybetűket A-tól Z-ig.
- A név tartalmazhat kisbetűket a-tól z-ig.
- A név tartalmazhat számokat 0-tól 9-ig.
- Ne használjon olyan jeleket, melyek ASCII-értéke kisebb, mint 32 vagy nagyobb, mint 127.
- Ne használjon vesszőt (,).

Névhozzárendelő kiszolgáló
A hálózat egyik számítógépe, amely számon tartja az egymásnak megfelelő IP-címeket és állomásneveket (számítógép- vagy nyomtatókiszolgáló-neveket). Ilyenek például a DNS-kiszolgálók (Domain Name System – tartománynév-kezelő rendszer) és a WINS-kiszolgálók (Windows Internet Name Service – a Windows internetes névszolgáltatója).

Nyomtató-illesztőprogram
A nyomtatót vezérlő program. Nyomtatáskor mindig az illesztőprogram adja át az adatokat a nyomtatónak a megfelelő vezérlőparancsokkal együtt. A korszerű operációs rendszerek többnyire tartalmazzák a leggyakoribb nyomtatótípusok illesztőprogramját, ezt azonban a nyomtató használatba vétele előtt telepíteni kell. Az illesztőprogram frissített változata a nyomtató gyártójának webhelyéről is letölthető. Lásd: PCL vagy PostScript.

Nyomtatókiszolgáló
Lásd: HP Jetdirect nyomtatókiszolgáló.

Nyomtatókiszolgáló-objektum
A nyomtatókiszolgáló olyan számítógép vagy eszköz (ilyen például a HP Jetdirect nyomtatókiszolgáló), melynek feladata a nyomtatósorban sorba állított nyomtatási feladatok továbbítása a nyomtatókra. A nyomtatókiszolgáló-objektumok a nyomtatókiszolgálók logikai képviselői, és a nyomtatókiszolgálóval kapcsolatos adatok tárolására szolgálnak (pl. melyek a kiszolgálandó nyomtatók).

Nyomtatómegosztás
A nyomtató megosztása lehetővé teszi, hogy a hálózat más felhasználói is nyomtathassanak ezen a nyomtatón (a kapcsolódó számítógépen keresztül). Ez a telepítő segédprogram csak Windows 2000 és Windows NT 4.0 rendszerekben támogatja a nyomtató megosztását. A nyomtató megosztásához engedélyezni kell a rendszerben a kiszolgáló szolgáltatást. Válassza a következők egykét:

- Nincs megosztás: Abban az esetben válassza ezt a megoldást, ha peer-to-peer nyomtatást kíván beállítani, de nem szeretné, ha a hálózat többi felhasználója az Ön számítógépén keresztül férne hozzá a nyomtatóhoz.
- Megosztás mint: Akkor válassza ezt a lehetőséget, ha a számítógépet az ügyfél-kiszolgálós nyomtatás kiszolgálójaként szeretné beállítani. A hálózat más felhasználói az Ön számítógépén keresztül küldhetik a nyomtatási feladataikat.

Nyomtatónév
Írja be a nyomtatónak szánt nevet, betartva a megfelelő nyomtatónév-adási szabályokat. Ez a név fogja azonosítani a nyomtató ikonját a rendszer Nyomtatók mappájában. Ha meg szeretné nyitni a Nyomtatók mappát, kattintson a Windows asztalának Start gombjára, majd a Beállítások és a Nyomtatók pontra.

Nyomtatóobjektum
A Novell NetWare hálózatokon a nyomtatóobjektumok a fizikai nyomtatók logikai képviselői, s a nyomtatókkal kapcsolatos információk (pl. a nyomtatósorok) tárolására szolgálnak. NetWare NDS-hálózatokon miden nyomtató számára létre kell hozni egy nyomtatóobjektumot.

Nyomtatósor-kiszolgáló mód
Nyomtatósor-kiszolgáló módban a HP Jetdirect nyomtatókiszolgáló csökkenti a Novell NetWare nyomtatókiszolgáló terhelését. A HP Jetdirect nyomtatókiszolgáló belép a NetWare nyomtatósorba, és a nyomtatókra másolja a nyomtatási feladatokat. Ebben az esetben nem szükséges külön számítógép a Novell NetWare nyomtatókiszolgáló futtatására.

Nyomtatósor-objektum
A nyomtatósor a nyomtatási feladatokat tárolja, amíg a nyomtatókiszolgáló egy nyomtatóra nem küldi őket. A nyomtatósor-objektumok a nyomtatósorok logikai képviselői, és a nyomtatósorral kapcsolatos információk tárolására szolgálnak (pl. melyek a nyomtatósor ellátására rendelt nyomtatókiszolgálók és nyomtatók).

A dokumentum elejére

## -O-

Objektum (NDS)
Az objektum olyan NDS-struktúra, amely információkat tárol a hálózati erőforrás tulajdonságairól. Az objektum fizikai elemet (pl. nyomtató vagy felhasználó) vagy logikai elemet (pl. csoport vagy nyomtatósor) is képviselhet. Az NDS-objektumok más objektumok szervezésében és vezérlésében is segítenek.

A dokumentum elejére

## -P-

PCL nyomtató-illesztőprogram
Általános célú nyomtatáshoz alkalmas. Szövegszerkesztő, táblázatkezelő és bemutatókészítő alkalmazásokhoz (ilyen pl. a Word, az Excel vagy a PowerPoint) ez a legjobb lehetőség.

Peer-to-peer hálózat
Lásd: ad hoc-hálózat.

Peer-to-peer nyomtatás
Lásd: Közvetlen üzemmódú IPX.

PING
Packet Internet Groper – csomagküldő internetletapogató. A PING meghatározott IP-cím elérhetőségét megállapító segédprogram. Úgy működik, hogy egy csomagot küld az adott címre, és válaszra vár. A PING elsősorban az internetkapcsolatok hibaelhárításakor használatos. A személyi számítógépek számára sok szabadon rendelkezésre álló, ingyenes PING segédprogram létezik.

Portnév
A Portnév párbeszédpanel csak Windows 2000 és NT rendszerben jelenik meg, mégpedig csupán abban az esetben, ha a Hálózati kommunikáció üzemmódjának kiválasztása párbeszédpanelben nincs kiválasztva az „Alapértelmezett portnév használata” lehetőség, s IP vagy IPX kommunikációs üzemmód van kiválasztva.

Itt határozható meg a telepített nyomtató számára kialakítandó hálózati port neve. Ez a név fogja azonosítani a portot a nyomtató tulajdonságaiban.

Az érvényes portnevek legfeljebb 63 jelből állhatnak, és bármilyen karaktert tartalmazhatnak. A portnévnek egy számítógépen belül egyedinek kell lennie. Ez a név megjelenik a tesztoldal összesítésében.

PostScript nyomtató-illesztőprogram
Különleges célú nyomtatáshoz alkalmas. Számítógépes kiadványszerkesztő és sok grafikával dolgozó alkalmazásokhoz (ilyen pl. a Photoshop, a PageMaker vagy a FrameMaker) ez a legjobb lehetőség.

A dokumentum elejére

## -Q-

A dokumentum elejére

## -R-

A dokumentum elejére

## -S-

SNMP logikai csoportnév
Az SNMP logikai csoportnév a nyomtató konfigurációjának az SNMP segítségével történő módosításához szükséges jelszó. Ha a kiválasztott nyomtatót (vagy All-in-One készüléket) SNMP logikai csoportnév, illetve Jetdirect-jelszó védi, be kell írni a logikai csoportnevet, illetve a jelszót. A logikai csoportnevek legfeljebb 255 jel hosszúságúak lehetnek.
Megjegyzés: Csak abban az esetben kell beírni a logikai csoportnevet, ha az eszközhöz nem az alapértelmezett SNMP logikai csoportnév van hozzárendelve. Az SNMP logikai csoportnevet a hálózati rendszergazda állítja be valamilyen kezelőalkalmazás (pl. HP Jetadmin) vagy más eszköz segítségével.

A dokumentum elejére

## -T-

Távoli nyomtatási mód
A Távoli nyomtatási módban a Novell NetWare nyomtatókiszolgáló feladatait a számítógép végzi, és a Jetdirect nyomtatókiszolgáló csak egy egyszerű nyomtatóként szolgál. A HP Jetdirect nyomtatókiszolgáló fenntart egy megnyitott csatolást (link) a NetWare nyomtatókiszolgálóval. A NetWare nyomtatókiszolgáló saját szoftvere segítségével küldi a nyomtatóra a nyomtatási feladatokat.

A dokumentum elejére

## -U-

Ügyfél-kiszolgálós nyomtatás
Az ügyfélszámítógépek a nyomtatási feladatokat a kiszolgáló-számítógépeknek küldik, amelyek az egyes nyomtatók (illetve All-in-One készülékek) vezérlését végzik.

USB-kábel
A Universal Serial Bus (univerzális soros busz) kábel egy közönséges közvetlen csatlakozású kábelopció.

Útválasztó
A vezeték nélküli hálózatokkal kapcsolatban lásd: Vezeték nélküli hozzáférési pont (WAP).

A dokumentum elejére

## -V-

Vezeték nélküli hálózati hub
Lásd: Vezeték nélküli hozzáférési pont (WAP).

Vezeték nélküli hozzáférési pont
A vezeték nélküli hozzáférési pont (WAP) olyan eszköz, amelyen keresztül eszközök (például számítógépek és nyomtatók) egy vezeték nélküli hálózaton kommunikálnak egymással. A WAP-ot „bázisállomásnak" is nevezik.

Vezeték nélküli profil
A vezeték nélküli profil egy vezeték nélküli hálózathoz tartozó vezeték nélküli hálózati beállítások gyűjteménye. Egy vezeték nélküli LAN-kártya például rendelkezhet egy profillal az otthoni hálózathoz és egy másikkal az irodai hálózathoz. Egy eszköz hálózatra történő telepítésekor mindig a megfelelő profilt válassza.

A dokumentum elejére

## -W-

WEP
Wired Equivalent Privacy (WEP) (Huzalozott egyenértékű titkosítás) biztosítja az egyik vezeték nélküli eszköztől egy másik vezeték nélküli eszközhöz rádióhullámok útján továbbított adatok biztonságát. A WEP kódolja a hálózaton továbbított adatokat, azokat a lehallgatók számára értelmetlenné téve. Csak a nyomtatóval azonos WEP-beállítású eszközök képesek a nyomtatóval kommunikálni.

WEP-kód
A WEP-kód vagy „titkosítási kód" alfanumerikus karakterek vagy hexadecimális számjegyek sorozata. A WEP-kód létrehozása után jegyezze azt meg, vagy tegye el biztos helyre. Az elveszett WEP-kód nem nyerhető vissza. A WEP-kód vagy 64, vagy 128 bit hosszúságú. A kód első 24 bitje automatikusan jön létre. A WEP-kód létrehozásakor a kódoló személy adja meg a hiányzó biteket (40 bitet a 64 bites kód esetén, vagy 104 bitet a 128 bites kód esetén).
WEP-kód létrehozásakor adja meg a következőket, attól függően, hogy a WEP-kód alfanumerikus vagy hexadecimális-e, és hogy hány bitből áll:

Típus | Bit | Adjon meg egy karakterláncot...
--- | --- | ---
alfanumerikus | 64 | Öt alfanumerikus karakter
128 | Tizenhárom alfanumerikus karakter
hexadecimális | 64 | Tíz hexadecimális számjegy
128 | Huszonhat hexadecimális számjegy

WPA (Wi-Fi Protected Access – Wi-Fi hozzáférés-védelem)
A WEP védelmi funkcióinak javítására készült Wi-Fi szabvány. A WPA jobb adattitkosítást használ, s a hitelesítéshez az Extensible Authentication Protocolt (EAP/PSK – bővíthető hitelesítési protokoll) alkalmazza.

A dokumentum elejére

## -X-

A dokumentum elejére

## -Y-

A dokumentum elejére

## -Z-

A dokumentum elejére