אשף התקנת מדפסת רשת של HP

### מילון מונחים

## A B C D E F G H I J K L M N O P Q R S T U V W X Y Z

## א ב ג ד ה ו ז ח ט כ ל מ נ ס ע פ צ ק ר ש ת

## - A-

ARP
Address Resolution Protocol. ARP זהו פרוטוקול TCP/IP המשמש להמרת כתובת IP לכתובת פיזית (הנקראת כתובת DLC), כגון כתובת Ethernet. מארח המעוניין לקבל כתובת פיזית, משדר בקשת ARP לרשת ה- TCP/IP. המארח ברשת שברשותו כתובת ה- IP שבבקשה, עונה עם כתובת החומרה הפיזית שלו.

תחילת המסמך

## - B-

Bindery
bindery הוא מסד נתונים של Novell NetWare המשמש בצורה בלעדית את שרתי הקבצים של NetWare 3.x; שרתי הקבצים NetWare מגרסה 4.x ו- 5.0 יכולים לדמות (לבצע אמולציה של) מסד נתונים זה. bindery מאופיין כמסד נתונים שטוח של אובייקטים המייצגים משאבי רשת, כגון מדפסות. ב- NetWare 4.x, תוכנן מסד נתונים היררכי (Novell Directory Services או NDS) שמחליף את ה- bindery.

BootP
פרוטוקול אתחול (bootstrap) המשמש להורדה אוטומטית של כתובת IP ופרמטרים אחרים של TCP/IP משרת רשת. עם הפעלת המדפסת (או מכשיר משולב), שרת ההדפסה HP Jetdirect משדר בקשת אתחול. אם שרת BootP הותקן כהלכה, הוא משדר את הפרמטרים לשרת ההדפסה Jetdirect דרך הרשת. ראה גם DHCP.

תחילת המסמך

## - C-

Context, NDS
הקשר ה- Novell Directory Services (NDS) של אובייקט הוא שם הנתיב שלו (או מיקומו) בעץ NDS Directory. כמו מבנה ספריה, ספריית משנה וקובץ, הקשר אובייקט NDS מציין היררכיה של אובייקטי מיכל שבהם ממוקם האובייקט. עם זאת, שם הנתיב של אובייקט NDS מצוין בדרך כלל מהאובייקט אל שורש עץ הספרייה. בעת הזנת הקשר עבור אובייקט, ניתן להשתמש בתבנית מסווגת או לא מסווגת.
לדוגמה, אם ההקשר של המדפסת myprinter הוא mydepartment.mycompany:

- ההקשר המסווג המלא הוא: OU=mydepartment.O=mycompany (כאשר OU הוא מיכל Organizational Unit ו- O הוא מיכל Organization).
- הערך הלא מסווג הוא: mydepartment.mycompany.

תחילת המסמך

## - D-

DHCP
Dynamic Host Configuration Protocol (פרוטוקול להגדרת תצורה דינמית של מארח). דומה ל- BootP בכך שהוא מוריד אוטומטית כתובת IP משרת רשת. עם זאת, שרת DHCP מחזיק מאגר של כתובות IP שהוא מקצה בצורה דינמית להתקנים המבקשים אותן ורק משאיל כתובת IP לשרת ההדפסה. בכל כיבוי והפעלה מחדש של המדפסת (או מכשיר משולב), לשרת הדפסה Jetdirect לא תוקצה בהכרח כתובת IP זהה, למרות ששרת ה- DHCP ינסה לעשות זאת.

תחילת המסמך

## - E-

EAP/PSK
פרוטוקול EAP/PSK (אימות ניתן להרחבה/מפתח משותף-מראש) הוא פרוטוקול כללי לאימות, התומך בשיטת האימות מפתח משותף-מראש.

תחילת המסמך

## - F-

תחילת המסמך

## - G-

תחילת המסמך

## - H-

תחילת המסמך

## - I-

IPX Encapsulation and Frame Type
היות ש- IPX הוא פרוטוקול שכבת רשת, עליו להיות מובל (או עטוף- encapsulated) על-ידי פרוטוקול קישור נתונים. פרוטוקולי קישור נתונים מאפשרים סוגי מסגרת (frame) מרובים. סוגי המסגרות שונים זה מזה באופן שבו כל שדה מוגדר בתוך המסגרת.

- ברשתות Ethernet, תקשורת IPX יכולה להיות עטופה באמצעות ארבעה סוגי מסגרות שונים: 802.3 RAW, 802.2, Ethernet II ו- Ethernet SNAP.
- ברשתות Token Ring, תקשורת IPX יכולה להיות עטופה בשני סוגי מסגרות שונים: Token Ring 802.2 ו- Token Ring SNAP.

בשרתי הדפסה HP Jetdirect הפועלים ברשת Novell NetWare במצב תור שרת (Queue Server Mode), יש להגדיר תצורה של סוג מסגרת מיוחד. אם שרת ההדפסה HP Jetdirect מוגדר עם FRAME TYPE = AUTO (ברירת המחדל), הוא יגדיר את תצורת עצמו לסוג המסגרת הראשון שיזוהה. בנוסף, ניתן להגדיר ידנית את סוג המסגרת של שרת הדפסה HP Jetdirect (לדוגמה, באמצעות לוח הבקרה של המדפסת, Telnet, שרת אינטרנט מובנה או תוכנת ניהול).

בשרתי הדפסה HP Jetdirect המשתמשים בהדפסה במצב ישיר (peer-to-peer), ניתן להשתמש בסוגי מסגרות שונים ברשת, כל עוד בשרת ההדפסה HP Jetdirect מוגדר FRAME TYPE = AUTO והוא לא הגדיר את תצורת עצמו לסוג ספציפי של מסגרת ב- Novell NetWare באותה רשת.

תחילת המסמך

## - J-

Jetdirect, שרת הדפסה
ראה שרת הדפסה HP Jetdirect.

תחילת המסמך

## - K-

תחילת המסמך

## - L-

תחילת המסמך

## - M-

תחילת המסמך

## - N-

NDS
Novell Directory Services. NDS הוא מסד נתונים יחסי שמארגן משאבי רשת בצורה לוגית כאובייקטים במבנה עץ היררכי. בהנחה שיש לך את ההרשאות המתאימות, באפשרותך לגשת למשאבי רשת אלה בלא קשר למיקומם הפיזי. NDS תוכנן להחליף את ה- bindery של Novell.

תחילת המסמך

## - O-

תחילת המסמך

## - P-

PING
Packet Internet Groper. PING הוא כלי עזר שמסייע לקבוע אם כתובת IP מסוימת נגישה. הוא פועל על-ידי שליחת מנה (packet) לכתובת המצוינת והמתנה לתשובה. PING משמש בעיקר לפתרון בעיות בחיבורי אינטרנט. קיימות תוכנות PING רבות, חופשיות ושיתופיות, המיועדות למחשבים אישיים.

תחילת המסמך

## - Q-

תחילת המסמך

## - R-

תחילת המסמך

## - S-

SNMP Set Community Name
SNMP Set Community Name היא סיסמה שיש לספק כאשר SNMP משמש לביצוע שינויים בתצורת המדפסת. אם מדפסת שנבחרה (או מכשיר משולב) מוגנת באמצעות SNMP Community Name או סיסמת Jetdirect, תתבקש לספק את ה- Community Name. שמות community תקפים הם באורך של 255 תווים לכל היותר.
הערה: תתבקש לספק סיסמה רק כאשר הוקצה SNMP Set Community Name שאינו ברירת המחדל. מנהל רשת יכול להקצות את ה- SNMP Set Community name באמצעות יישום ניהול רשת (כגון HP Web Jetadmin) או כלים אחרים.

תחילת המסמך

## - T-

תחילת המסמך

## - U-

תחילת המסמך

## - V-

תחילת המסמך

## - W-

WEP
Wired Equivalent Privacy (WEP) מספק אבטחה על-ידי הצפנת נתונים שנשלחים דרך גלי רדיו מהתקן אלחוטי אחד לאחר. WEP מצפין את הנתונים שנשלחים דרך הרשת והופך אותם לחסרי פשר למצותתים. רק התקנים עם הגדרות WEP זהות למדפסת יוכלו ליצור קשר עם המדפסת.

WPA‏ (Wi-Fi Protected Access)
תקן Wi-Fi שנועד לשפר את מאפייני האבטחה של תקן WEP. תקן WPA שיפר את הצפנת הנתונים והוא משתמש באימות באמצעות פרוטוקול האימות הניתן להרחבה (EAP/PSK).

תחילת המסמך

## - X-

תחילת המסמך

## - Y-

תחילת המסמך

## - Z-

תחילת המסמך

## - א-

אובייקט (NDS)
אובייקט הוא מבנה NDS שמאחסן מידע על המאפיינים של משאב רשת. אובייקט יכול לייצג פריט פיזי (כדוגמת משתמש או מדפסת), או אובייקט לוגי (כדוגמת קבוצה או תור הדפסה). אובייקטי NDS עוזרים לארגן ולנהל אובייקטים אחרים.

אובייקט מדפסת
ברשתות Novell NetWare, אובייקטי מדפסת הם ייצוגים לוגיים של מדפסות פיזיות ומשמשים לשמירת מידע על מאפייני המדפסת (כגון תורי הדפסה שצריכים לקבל שירות). ברשתות NetWare NDS, יש ליצור אובייקט מדפסת עבור כל מדפסת.

אובייקט שרת הדפסה
שרתי הדפסה הם מחשבים או התקנים, כגון שרתי הדפסה HP Jetdirect, שתפקידם לאחזר עבודות הדפסה שמודפסות ברקע מתורי הדפסה ולהעביר אותם למדפסות. אובייקטים של שרת הדפסה הם ייצוגים לוגיים של שרתי הדפסה ומשמשים לשמירת מידע על המאפיינים של שרת ההדפסה, כגון המדפסות שיש לשרת.

אובייקט תור הדפסה
תור הדפסה מאחסן עבודות הדפסה עד להעברת העבודה למדפסת על-ידי שרת הדפסה. אובייקטים של תור הדפסה הם ייצוגים לוגיים של תורי הדפסה ומשמשים לשמירת מידע על המאפיינים של תור ההדפסה, כגון שרתי הדפסה והמדפסות שהוקצו לשרת את התור.

אימות
אימות משמש כאסטרטגיית אבטחה ברשת אלחוטית. ברשת עם אימות, ההתקנים משתמשים במפתח משותף כסיסמה ויוצרים תקשורת רק עם התקנים שיודעים מפתח זה. שלא כמו WEP, אימות אינו מצפין את הנתונים שנשלחים בין התקנים אלחוטיים. עם זאת, ניתן להשתמש באימות יחד עם WEP. מפתחות אימות ומפתחות WEP יכולים להיות זהים.

איפוס קר
לפני איפוס קר, מומלץ להדפיס עמוד ניסיון עבור המדפסת ושרת ההדפסה Jetdirect.
כדי לאפס שרתי הדפסה חיצוניים מסוג HP Jetdirect להגדרות ברירת המחדל של היצרן, נתק את כבל החשמל ולאחר מכן לחץ על הלחצן Test שעל שרת ההדפסה ובו-זמנית חבר חזרה את כבל החשמל. המתן ששרת ההדפסה יבצע אתחול מחדש.
כדי לאתחל שרתי ההדפסה פנימיים מסוג HP Jetdirect, בצע איפוס קר של המדפסת (או מכשיר All-in-One) והמתן עד ששרת ההדפסה יאתחל מחדש. (ברוב דגמי מדפסות HP LaserJet, לחץ על הלחצן Go שבלוח הבקרה של המדפסת תוך כדי הפעלת המדפסת. במדפסות אחרות, עיין במדריך המדפסת).
זהירות: איפוס המדפסת עלול למחוק את כל הגדרות המדפסת.

אמצעי אחסון, NetWare
אמצעי אחסון הם מחיצות לוגיות מפורמטות לשימוש ברמה הגבוהה ביותר של מערכת הקבצים של NetWare. שרתי NetWare מחולקים לאמצעי אחסון אחד או יותר. ניתן לחלק כל אמצעי אחסון לספריות המכילות ספריות משנה או קבצים. עבור המשתמשים, אמצעי האחסון נראה דומה לדיסק קשיח במערכת רגילה. ב- NetWare NDS אמצעי האחסון יכול לשכון על דיסק קשיח יחיד או להשתרע על-פני דיסקים קשיחים מרובים.

תחילת המסמך

## - ב-

תחילת המסמך

## - ג-

תחילת המסמך

## - ד-

דרישות תמיכה

- מערכת:
  - מערכת הפעלה: מערכות Windows 95/98, Windows Me, Windows NT 4.0, Windows 2000
    עבור רשתות Microsoft: פרוטוקולי IP או IPX של Microsoft ושירותי לקוח חייבים לפעול.
- תצוגת מסך
  - רזולוציית מסך: VGA (640 x 480) לפחות
  - צבעים: לפחות 256
  הערה: במהלך איתור המדפסת, עלולות להתרחש סטיות משמעותיות בביצועים בהתאם למהירות המערכת ולגודל הרשת.
- מדפסות
  - יש לחבר את המדפסות לרשת דרך שרת הדפסה HP Jetdirect נתמך. לקבלת רשימה של שרתי הדפסה HP Jetdirect נתמכים ופתרונות, עיין באתר האינטרנט של HP (http://www.hp.com/go/support).
  - ניתן להשתמש בכלי השירות להתקנה עבור מדפסות HP וגם מדפסות אחרות, כל עוד מנהלי ההתקנים של המדפסת תואמים לתוכנת Port Monitor שכלי השירות משתמש בה ותומכים בתבנית קובץ התקנת המדפסת של Microsoft (.INF).
- שיתוף
  - האשף תומך בשיתוף מדפסת רק ב- Windows XP, Windows NT 4.0 או Windows 2000.
  - לשיתוף מדפסת, שירות השרת חייב להיות זמין במערכת.

תחילת המסמך

## - ה-

הגדרות ברירת מחדל של היצרן, HP Jetdirect
ראה איפוס קר.

הדפסת Peer-to-Peer
ראה מצב IPX ישיר.

הדפסת עמוד ניסיון של HP Jetdirect
לקבלת הוראות להדפסת עמוד ניסיון של HP Jetdirect, עיין במדריך התקנת החומרה של HP Jetdirect או בתיעוד המדפסת. בשרתי הדפסה חיצוניים HP Jetdirect, לחץ על הלחצן Test שעל שרת ההדפסה ושחרר אותו.

הדפסת-שרת-לקוח
מחשבי לקוח שולחים עבודות הדפסה למחשבי שרת ייעודיים השולטים בשימוש בכל מדפסת (או מכשיר All-in-One).

תחילת המסמך

## - ו-

תחילת המסמך

## - ז-

תחילת המסמך

## - ח-

תחילת המסמך

## - ט-

תחילת המסמך

## - כ-

כבל USB
כבל אפיק טורי כלל-עולמי (USB) מהווה אפשרות נפוצה לכבל לחיבור ישיר.

כתובת IP
כתובת IP (פרוטוקול אינטרנט) מזהה בצורה ייחודית כל התקן ברשת TCP/IP; הכתובת מוקצית על-ידי מנהל רשת. הכתובת מורכבת ממספר בן ארבעה בייטים (32 bits) בתבנית של n.n.n.n, כאשר n מייצג מספר מ- 0 עד 255.
כאשר מופעל שרת הדפסה HP Jetdirect, אם תצורתו אינה מוגדרת עם כתובת IP חוקית תוך שתי דקות, מוקצית אוטומטית כתובת IP ברירת מחדל (192.0.0.192). כתובת IP ברירת מחדל זו עשויה שלא להיות חוקית עבור רשת נתונה, אולם ניתן להשתמש בה לזיהוי מדפסת (או מכשיר All-in-One) חדשה. עם זאת, יש להקצות כתובת IP חוקית לצורך פעולה תקינה ברשת TCP/IP. אם קיימות מספר מדפסות עם כתובת ברירת המחדל, בדוק בכתובת חומרה כדי לזהות את המדפסת הנכונה.

כתובת IPX
כתובת Internet Packet Exchange (חילוף מנות באינטרנט). כתובת IPX מזהה התקן ברשת IPX/SPX בצורה ייחודית. כתובת IPX מורכבת ממספר רשת וכן כתובת חומרת LAN של ההתקן (לדוגמה, 00012345:001083AA42B7).
תצורת כתובת ה- IPX עבור מדפסות המחוברות ל- HP Jetdirect, מוגדרת אוטומטית בהתקן עצמו עם חיבורו והפעלתו.

כתובת חומרה
ראה חומרת LAN, MAC או כתובת תחנה

כתובת חומרת LAN, MAC או תחנה
כתובת חומרה הידועה גם בשם כתובת בקרת גישה למדיה (Media Access Control - MAC) או כתובת תחנה, היא כתובת ברמת קישור המזהה בצורה ייחודית כל צומת או התקן ברשת. כפי שמוגדר על-ידי תקני הרשת IEEE 802.3, היא מורכבת ממספר הקסדצימלי בן 12 ספרות (לדוגמה, 001083123ABC). כתובת החומרה מוקצית על-ידי יצרן ההתקן.
HP מקצה לכל שרת הדפסה HP Jetdirect כתובת חומרה ייחודית. ניתן לקבוע את כתובת החומרה של שרת ההדפסה HP Jetdirect שברשותך על-ידי הדפסת עמוד ניסיון של HP Jetdirect. בשרתי הדפסה HP Jetdirect חיצוניים, הכתובת כלולה גם בתווית המצורפת לשרת ההדפסה.

תחילת המסמך

## - ל-

תחילת המסמך

## - מ-

מוסכמות למתן שמות לאובייקטי NetWare
כלי שירות זה מגביל שמות של שרת הדפסה NetWare, מדפסות ואובייקט תור הדפסה לתווי 7-bit ASCII (127 הראשונים). השתמש בקווים המנחים הבאים:

- האותיות A עד Z, רישיות בלבד
- המספרים 0 עד 9
- תווים מיוחדים מוגבלים, כגון קו תחתון _, סוגריים (), או מקף -
- אל תשתמש בתווים המיוחדים הבאים: * [ ] | \ / ? < > , " : ; או רווחים
- ניתן להשתמש בתווים נקודה (.), פלוס (+) וסימן שווה (=) אם לפניהם מופיע התו קו נטוי הפוך (\).

שמות תור הדפסה יכולים להיות באורך של 47 תווים לכל היותר.

מוסכמות למתן שמות לשם משותף
בהתבסס על המלצות Microsoft, השמות מוגבלים לתווי 7-bit ASCII (127 הראשונים). רווחים אסורים. השתמש בקווים המנחים הבאים:

- האותיות A עד Z, רישיות
- האותיות a עד z, קטנות
- המספרים 0 עד 9
- תווים מיוחדים מוגבלים: $ % ' - _ @ ~ ` ! ( ) { } . ^ # & + , ; = [ ]

מוסכמות למתן שמות מדפסת
בעת נתינת שם למדפסת (או מכשיר All-in-One), השתמש בקווים המנחים הבאים:

- אורך של 31 תווים לכל היותר
- האותיות A עד Z, רישיות
- האותיות a עד z, קטנות
- המספרים 0 עד 9
- אין להשתמש בתווי ASCII בערכים קטנים מ- 32 וגדולים מ- 127
- אין להשתמש בפסיקים (,)

מנהל התקן מדפסת PCL
מתאים למטרות הדפסה כללית. מתאים במיוחד ליישומי עיבוד תמלילים, גיליונות אלקטרוניים ומצגות, כגון Word, Excel ו- PowerPoint.

מנהל התקן מדפסת PostScript
מתאים למטרות הדפסה מיוחדת. הטוב ביותר להוצאה לאור שולחנית ויישומים עשירים בגרפיקה, כגון Photoshop, PageMaker ו- FrameMaker.

מנהל התקן מדפסת
תוכנה השולטת במדפסת. בכל הדפסת מסמך, מנהל התקן המדפסת "לוקח פיקוד" ומזין נתונים למדפסת באמצעות פקודות הבקרה הנכונות. רוב מערכות ההפעלה החדישות מגיעות עם מנהלי התקנים למדפסת עבור רוב הסוגים הנפוצים של המדפסות, אולם יש להתקין אותם לפני שניתן יהיה להשתמש במדפסת. ניתן גם להוריד מנהלי התקנים מעודכנים מאתר האינטרנט של יצרן המדפסת. ראה PCL או PostScript.

מנהלי התקנים
ראה מנהל התקן מדפסת, PCL או PostScript.

מסכת רשת-משנה
מסכת רשת משנה היא המנגנון המשמש לחלוקת רשת TCP/IP לרשתות-משנה (אם נעשה שימוש ברשתות משנה). חלוקה לרשתות-משנה מאפשרת שימוש יעיל יותר ברשתות גדולות. צורת מסכת רשת המשנה זהה לזו של כתובת IP: n.n.n.n כאשר n הוא מספר מ- 0 עד 255. אם לא הוקצתה מסכת רשת-משנה, בדרך כלל יעשה שימוש במסכת רשת המשנה שמוקצית למחשב.
כאשר מחילים אותה על כתובת IP, מסכת רשת המשנה מציינת את חלק כתובת ה- IP שמשמש לזיהוי הרשת/רשת-משנה ואת החלק שמשמש לזיהוי צמתים של מארח אינדיבידואלי.

מפתח WEP
מפתח WEP, או "מפתח הצפנה", הוא רצף של תווים אלפא-נומריים או ספרות הקסדצימליות. לאחר יצירת מפתח WEP, עליך לזכור אותו או לאחסנו במקום בטוח. אם תאבד את מפתח ה- WEP, לא תוכל לשחזרו. אורכו של מפתח WEP הוא 64 או 128 ביטים. 24 הביטים הראשונים של המפתח ניתנים אוטומטית. בעת יצירת מפתח WEP, המשתמש שיוצר את המפתח מספק את הביטים הנותרים (40 ביטים במקרה של מפתח 64 ביט, או 104 ביטים במקרה של מפתח 128 ביט).
כדי ליצור מפתח WEP, הזן את הנתונים הבאים בהתאם לסוג מפתח ה- WEP, אלפא-נומרי או הקסדצימלי, ולמספר הביטים שהוא מכיל:

סוג | ביטים | הזן מחרוזת של...
--- | --- | ---
אלפא-נומרי | 64 | חמישה תווים אלפא-נומריים
128 | שלושה עשר תווים אלפא-נומריים
הקסדצימלי | 64 | עשר ספרות הקסדצימליות
128 | עשרים ושש ספרות הקסדצימליות

מפתח משותף-מראש
יוצר אימות בשיטת EAP/PSK, המשתמש בתקן WPA לצורך החלת מאפייני אבטחה משופרים בגישה לרשת.

מצב IPX ישיר
כל מחשב לקוח מוגדר להדפיס ישירות למדפסת (או מכשיר All-in-One). לא נעשה שימוש במחשב שרת ייעודי כדי לשלוט בעבודות הדפסה למדפסת.

מצב הדפסה מרחוק (Remote Printer)
במצב הדפסה מרחוק, התפקודיות של שרת ההדפסה Novell NetWare היא על מחשב ושרת ההדפסה HP Jetdirect פועל כמדפסת פשוטה. שרת ההדפסה HP Jetdirec שומר על קישור פתוח אל שרת ההדפסה NetWare. שרת ההדפסה NetWare, שמפעיל תוכנה קיניינית, שולח עבודות הדפסה למדפסת.

מצב ישיר
ראה מצב IPX ישיר.

מצב תור שרת (Queue Server)
במצב תור שרת, שרת ההדפסה HP Jetdirect פורק את התפקודיות של שרת ההדפסה Novell NetWare. שרת ההדפסה HP Jetdirect ניגש לתורי ההדפסה בשרת NetWare ומעתיק עבודות הדפסה למדפסת. לא נדרש מחשב ייעודי המפעיל תוכנת שרת הדפסה Novell NetWare.

מצב תקשורת
מצב התקשורת מתאר את סוג הרשת והפרוטוקולים (TCP/IP או IPX/SPX) שישמשו להדפסה למדפסת זו.

משפט אימות
צירוף של ספרות, תווים וסימנים היוצר מפתח משותף-מראש למטרות אימות.

תחילת המסמך

## - נ-

נקודת גישה אלחוטית (WAP)
נקודת גישה אלחוטית (WAP) היא התקן שדרכו התקנים (לדוגמה, מחשבים ומדפסות) ברשת תשתית אלחוטית יוצרים תקשורת זה עם זה. WAP נקרא גם "תחנת בסיס".

נתב
לקבלת מידע על רשת אלחוטית, ראה נקודת גישה אלחוטית (WAP).

תחילת המסמך

## - ס-

סיסמת Jetdirect
סיסמת Jetdirect מוקצית על-ידי מנהל רשת כדי להגביל גישה לפרמטרים של תצורה בשרת ההדפסה HP Jetdirect. סיסמאות Jetdirect מוקצות באמצעות יישום ניהול רשת (כגון HP Web Jetadmin) או כלים אחרים.

תחילת המסמך

## - ע-

תחילת המסמך

## - פ-

פרופיל אלחוטי
פרופיל אלחוטי הוא אוסף של הגדרות רשת אלחוטית שחלות על רשת אלחוטית מסוימת. לדוגמה, לכרטיס LAN אלחוטי יכול להיות פרופיל אחד עבור רשת ביתית ופרופיל אחר עבור רשת משרדית. בעת התקנת התקן ברשת, הקפד לבחור את הפרופיל המתאים.

תחילת המסמך

## - צ-

תחילת המסמך

## - ק-

קובץ CAB
קובץ Cabinet (ארונית). קובץ CAB, בעל הסיומת .cab, הוא קובץ יחיד שנוצר כדי לאחסן מספר קבצים דחוסים.

קובץ INF
קובץ INF, בעל הסיומת .inf, מכיל מידע על התקן. הקובץ מספק לתוכנית ההתקנה את שמו של ההתקן ואת הקבצים שיש להעתיק ולהיכן.

תחילת המסמך

## - ר-

רכזת רשת אלחוטית
ראה נקודת גישה אלחוטית (WAP).

רשת peer-to-peer
ראה רשת אד-הוק.

רשת אד-הוק
סוג של רשת אלחוטית שבה התקנים יוצרים תקשורת ישירה זה עם זה במקום דרך נקודת גישה אלחוטית (WAP). בדרך כלל, רשתות אד-הוק הן קטנות ופשוטות (לדוגמה, שני מחשבים אישיים אלחוטיים או מחשב אלחוטי ומדפסת אלחוטית). הביצועים בסוגי רשתות אלה עלולים להיפגע אם מחברים לרשת יותר משישה התקנים. רשתות אד-הוק נקראות גם רשתות peer-to-peer, תחנות שירות בסיסיות עצמאיות (IBSS) או רשתות אלחוטיות בחיבור ישיר.

רשת מקומית
רשת מקומית היא רשת שאינה משתרעת מעבר לנתבים או שערים (gateways). אם המחשב והמדפסת (או מכשיר All-in-One) שברשותך מחוברים לרשת מקומית, פירושו שהם מחוברים לאותו מקטע של כבל רשת.

רשת משנה
חלק מרשת שיש לו רכיב כתובת משותף. ברשתות TCP/IP, רשתות משנה מוגדרות כמו כל ההתקנים שלכתובת ה- IP שלהם יש קידומת זהה. לדוגמה, כל ההתקנים בעלי כתובת IP המתחילה ב- 100.100.100 יהיו חלק מאותה רשת משנה. חלוקת רשת לרשתות משנה שימושית מטעמי אבטחה וביצועים. רשתות IP מחולקות באמצעות מסכת רשת-משנה.

רשת תשתית
סוג של רשת אלחוטית שבה התקנים יוצרים תקשורת זה עם זה דרך נקודת גישה אלחוטית (WAP), כגון רכזת רשת, נתב או שער אלחוטיים.

תחילת המסמך

## - ש-

שיתוף מדפסת
שיתוף מדפסת מאפשר למשתמשי רשת אחרים להדפיס למדפסת זו דרך מחשב זה. כלי שירות זה להתקנה תומך בשיתוף מדפסת רק ב- Windows 2000 וב- Windows NT 4.0. לשיתוף מדפסת, שירות השרת חייב להיות זמין במערכת. עליך לבחור אחת מהאפשרויות הבאות:

- לא משותפת (Not Shared): בחר באפשרות זו עבור הדפסת peer-to-peer אם אינך רוצה שמשתמשי רשת אחרים ייגשו למדפסת דרך מחשב זה.
- משותפת כ: (:Share as): בחר באפשרות זו כדי להגדיר מחשב זה כשרת עבור הדפסת לקוח-שרת. לקוחות רשת יורשו לשלוח עבודות הדפסה למדפסת דרך מחשב זה.

שם יציאה
תיבת הדו-שיח שם יציאה מופיעה רק ב- Windows NT וב- Windows 2000. תיבת דו-שיח זו מופיעה רק אם בתיבת הדו-שיח קביעת מצב תקשורת רשת לא סומנה האפשרות "השתמש בשם יציאת ברירת המחדל" ואם נבחרו מצבי תקשורת IP או IPX.

באפשרותך לציין את שם יציאת הרשת שיש ליצור עבור המדפסת שמותקנת. שם היציאה ישמש לזיהוי היציאה במאפייני המדפסת.

שמות יציאה חוקיים הם באורך 63 תווים לכל היותר ומורכבים מכל תו. שם היציאה חייב להיות ייחודי במחשב. שם היציאה מוצג במסך הסיכום ובעמוד הניסיון.

שם מארח IP
שם מארח IP הוא שם ידידותי (או קל לזיהוי) שניתן להשתמש בו במקום בכתובת ה- IP של המדפסת. ניתן להשתמש בו כאשר שרת שמות ברשת הוגדר למפות שמות מארחים אל כתובות ה- IP המתאימות. אם הוקצה שם מארח ותצורתו הוגדרה במדפסת (לדוגמה, printer1.marketing.com), ניתן לציין את שם המארח כדי לזהות את המדפסת.

שם מדפסת
יש להזין שם עבור המדפסת בהתאם לקווים המנחים המתאימים שמפורטים בנושא מוסכמות למתן שמות מדפסת. שם זה ישמש לזיהוי סמל המדפסת של מדפסת זו בתיקייה מדפסות במערכת. כדי להציג את התיקייה מדפסות, בשולחן העבודה של Windows לחץ על התחל, בחר הגדרות ולאחר מכן לחץ על מדפסות.

שם רשת
שם רשת הוא מחרוזת תווים אלפא-נומריים, תלוי-רישיות המספק בקרת גישה בסיסית לרשת אלחוטית. שם רשת מוכר גם כ"מזהה קבוצת שירות", או "SSID".

שער (Gateway)
שער הוא נתב או מחשב המחבר שתי רשתות שונות (לדוגמה, פרוטוקולי תקשורת, תבנית נתונים, מבנים, או ארכיטקטורות שונים). כשרשתות מחולקות לרשתות-משנה, לעיתים קרובות משתמשים בשערים לבידוד רשת-משנה אחת מאחרת כדי לשלוט בתעבורת הרשת.
ברשתות TCP/IP, התצורה של כל התקן ברשת מוגדרת לעיתים קרובות עם כתובת ה- IP של השער הקרוב ביותר. אם אין ברשת שערים, בדרך כלל נעשה שימוש בכתובת ה- IP של המחשב.לקבלת מידע נוסף, ראה הוספת מדפסות ברשתות IP גדולות.
לקבלת מידע על רשת אלחוטית, ראה נקודת גישה אלחוטית (WAP).

שער ברירת מחדל
ראה שער.

שער
ראה, נקודת גישה אלחוטית (WAP).

שרת הדפסה HP Jetdirect
שרתי הדפסה HP Jetdirec הם אביזרי רשת של Hewlett-Packard המחברים מדפסות ישירות לרשת. חיבורים ישירים לרשת מאפשרים גמישות במיקום וביצועים מיטביים של המדפסת (או מכשיר All-in-One).
במדפסות HP המצוידות בחריצי קלט/פלט, נעשה שימוש בכרטיסי שרת הדפסה HP Jetdirect פנימיים. בחלק משרתי הדפסה HP Jetdirect חיצוניים ניתן להשתמש עם כמעט כל מדפסת המצוידת ביציאה מקבילית, בעוד שבשרתי הדפסה HP Jetdirect אחרים ניתן להשתמש עם כמעט כל מדפסת המצוידת ביציאת USB. שני סוגי שרתי ההדפסה תומכים בכל הטופולוגיות והפרוטוקולים הנפוצים של רשתות.

שרת הדפסה
ראה שרת הדפסה HP Jetdirect.

שרת שמות
שרת שמות הוא מחשב ברשת המשמש למיפוי (או פיענוח) שמות מארחים (שמות שרת הדפסה או מחשב) עם כתובות IP. שרת DNS (Domain Name System) ושרת WINS (Windows Internet Name Service) הם דוגמאות של שרתי שמות.

תחילת המסמך

## - ת-

תחילת המסמך