Guiden Installation af HP-netværksprinter

### Ordliste

## A B C D E F G H I J K L M N O P Q R S T U V W X Y Z Æ Ø Å

## -A-

Adgangskode
En kombination af tal, tegn og symboler, der genererer en forhåndsdelt nøgle til godkendelsesformål.

Ad hoc-netværk
En type trådløst netværk, hvor enheder kommunikerer direkte med hinanden i stedet for via et trådløst adgangspunkt (WAP). Ad hoc-netværk er typisk små og enkle (f.eks. to trådløse pc'er eller en trådløs pc og en trådløs printer). Ydelsen på disse netværk kan blive reduceret, hvis der er mere end seks enheder på netværket. Ad hoc-netværk kaldes også peer-to-peer-netværk, uafhængige og enkle servicestationer (IBSS) eller direct connect-trådløse netværk.

ARP
Address Resolution Protocol. En ARP er en TCP/IP-protokol, der bruges til at konvertere en IP-adresse til en fysisk adresse (kaldet en DLC-adresse), f.eks. en Ethernet-adresse. En vært, der forsøger at få en fysisk adresse, udsender en ARP-anmodning til TCP/IP-netværket. Værten på det netværk, der har IP-adressen i anmodningen, svarer derefter med den fysiske hardwareadresse.

Tilbage til toppen

## -B-

Bindery
En bindery er en Novell NetWare-database, som udelukkende bruges af NetWare 3.x-filservere, og som kan emuleres af NetWare 4.x- og 5.0-filservere. En bindery er karakteriseret som en flad database af objekter, der repræsenterer netværksressourcer (såsom printere). Med NetWare 4.x blev der udviklet en hierarkisk database (Novell Directory Services eller NDS) til at erstatte bindingen.

BootP
BootP er en bootstrapprotokol, der bruges til automatisk at hente en IP-adresse og andre TCP/IP-parametre fra en netværksserver. Når printeren (eller All-in-one-enheden) er tændt, udsender HP Jetdirect-printserveren en bootanmodning. Hvis en BootP-server er blevet konfigureret korrekt, overfører den parametrene til Jetdirect-printserveren via netværket. Se også DHCP.

Tilbage til toppen

## -C-

CAB-fil
Kabinetfil. En CAB-fil har filtypenavnet .cab og er en enkelt fil, der er oprettet til at indeholde et antal komprimerede filer.

Tilbage til toppen

## -D-

DHCP
Dynamic Host Configuration Protocol. Ligner BootP på den måde, at den automatisk henter en IP-adresse fra en netværksserver. DHCP-servere vedligeholder imidlertid en pulje af IP-adresser, som de tildeler dynamisk til enheder, der anmoder om det, og udlåner kun en IP-adresse til printserveren. Når der slukkes og tændes for printeren (eller All-in-one-enheden), er der ingen garanti for, at en Jetdirect-printserver tildeles den samme IP-adresse efter længere tid, selvom DHCP-servere forsøger at gøre dette.

Direct Mode
Se IPX Direct Mode.

Drivere
Se Printerdriver, PCL eller PostScript.

Tilbage til toppen

## -E-

EAP/PSK
EAP/PSK (Extensible Authentication Protocol/Forhåndsdelt nøgle) er en generel godkendelsesprotokol, der understøtter godkendelsesmetoden via Forhåndsdelt nøgle.

Enhed, NetWare
Enheder er logiske partitioner, som er formateret til brug på højeste niveau i et NetWare-filsystem. NetWare-servere er opdelt i en eller flere enheder. Hver enhed kan opdeles i biblioteker, der indeholder underbiblioteker eller filer. For brugere ligner en enhed en harddisk i et selvstændigt system. I NetWare NDS kan en enhed findes på en enkelt harddisk eller spænde over flere harddiske.

Tilbage til toppen

## -F-

Fabriksstandardindstillinger, HP Jetdirect
Se Genstart.

Fjernprintermodus
I Fjernprintermodus er Novell NetWare-printserverens funktioner på en computer, og HP Jetdirect-printserveren fungerer som en simpel printer. HP Jetdirect-printserveren bevarer en åben forbindelse til NetWare-printserveren. NetWare-printserveren, som kører varemærkebeskyttet software, sender udskriftsjob til printeren.

Forhåndsdelt nøgle
Starter den EAP/PSK-godkendelse, der bruger WPA til forbedrede sikkerhedsfunktioner, når der opnås adgang til netværket.

Tilbage til toppen

## -G-

Gateway
En gateway er en router eller computer, der forbinder to uens netværk (f.eks. forskellige kommunikationsprotokoller, dataformatering, strukturer eller arkitekturer). Når netværk er opdelt i undernet, bruges gateways ofte til at isolere et undernet fra et andet for at styre netværkstrafik.
På TCP/IP-netværk konfigureres hver netværksenhed ofte med IP-adressen på den nærmeste gateway. Hvis der ikke findes en gateway på netværket, anvendes typisk computerens IP-adresse.
Yderligere oplysninger finder du under Tilføjelse af printere på store IP-netværk.
Yderligere oplysninger om trådløse netværk finder du under Trådløst adgangspunkt (WAP).

Genstart
Før en genstart anbefales det, at du udskriver en testside for printeren og Jetdirect-printserveren.
Du kan nulstille de eksterne HP Jetdirect-printservere til fabriksstandardindstillingerne ved at tage netledningen ud og derefter trykke på knappen Test på printserveren, mens netledningen sættes i igen. Vent på, at printeren geninitialiseres.
Du kan nulstille interne HP Jetdirect-printservere ved at genstarte printeren (eller All-in-One-enheden) og vente på, at printserveren geninitialiseres. Ved de fleste HP LaserJet-printermodeller skal du trykke på knappen Go på printerens kontrolpanel, mens du tænder for strømmen. Ved andre printere skal du se i printervejledningen.)
ADVARSEL! Nulstilling af printeren kan slette alle printerindstillinger.

Godkendelse
Godkendelse er en sikkerhedsstrategi til trådløse netværk. På et netværk med godkendelse bruger enheder en delt nøgle som adgangskode og kommunikerer kun med enheder, som kender nøglen. I modsætning til WEP krypterer godkendelse ikke de data, der sendes mellem trådløse enheder. Godkendelse kan dog bruges sammen med WEP. Godkendelsesnøgler og WEP-nøgler kan være identiske.

Tilbage til toppen

## -H-

Hardwareadresse
Se LAN-hardware-, MAC- eller stationsadresse

HP Jetdirect-printserver
HP Jetdirect-printservere er netværkstilbehør fra Hewlett-Packard, der tilslutter printere direkte til et neværk. Direkte netværksforbindelser giver fleksibilitet i placeringen og maksimal ydeevne fra printeren (eller All-in-one-enheden).
Interne HP Jetdirect-printserverkort bruges sammen med HP-printere, der har input/output-stik. Nogle eksterne HP Jetdirect-printservere kan bruges sammen med næsten alle printere, der har en parallelport, mens andre HP Jetdirect-printservere kan bruges sammen med næsten enhver printer, der har en USB-port. Begge typer printservere understøtter de mest almindelige netværkstopologier og -protokoller.

Tilbage til toppen

## -I-

INF-fil
En INF-fil har filtypenavnet .inf og indeholder oplysninger om en enhed. Den fortæller installationsprogrammet, hvad enheden hedder, og hvilke filer der skal kopieres hvorhen.

Infrastrukturnetværk
En type trådløst netværk, hvor enheder kommunikerer med hinanden via et trådløst adgangspunkt (WAP) som f.eks. en trådløs netværkshub, en router eller en gateway.

IP-adresse
Internet Protocol address. En IP-adresse, der entydigt identificerer en enhed på et TCP/IP-netværk, og som tildeles af en netværksadministrator. Den består af et fire-byte (32-bit) tal i formen n.n.n.n, hvor n repræsenterer et tal mellem 0 og 255, og den tildeles normalt af en netværksadministrator.
Når en HP Jetdirect-printserver er tændt og ikke er konfigureret med en gyldig IP-adresse inden for to minutter, tildeles der automatisk en standard-IP-adresse (192.0.0.192). Denne standard-IP-adresse er muligvis ikke en gyldig adresse på det pågældende netværk, men den kan bruges til at identificere en ny printer (eller All-in-one-enhed). Du skal dog tildele en gyldig IP-adresse for at få korrekt brug på et TCP/IP-netværk. Hvis der er flere printere med standardadressen, kan du kontrollere hardwareadressen for at identificere den korrekte printer.

IP-værtsnavn
Et IP-værtsnavn er et brugervenligt (eller letgenkendeligt) navn, der kan bruges i stedet for printerens IP-adresse. Det kan bruges, når en navneserver på netværket er angivet til at omsætte værtsnavne til deres tilsvarende IP-adresser. Hvis et værtsnavn er blevet tildelt og konfigureret på printeren (f.eks, printer1.marketing.com), kan du angive det værtsnavn, der skal identificere printeren.

IPX-adresse
Internet Packet Exchange-adresse. En IPX-adresse giver en unik identifikation af en enhed på et IPX/SPX-netværk. En IPX-adresse består af et netværksnummer og LAN-hardwareadressen for enheden (f.eks. 00012345:001083AA42B7).
Ved HP Jetdirect-tilsluttede printere konfigureres en IPX-adresse automatisk, når enheden tilsluttes netværket og tændes.

IPX Direct Mode
Hver klientcomputer er angivet til at udskrive direkte til en printer (eller All-in-One-enhed). En dedikeret servercomputer bruges ikke til at styre udskriftsjob til printeren.

IPX-indkapsling og rammetype
Eftersom IPX er en netværkslagprotokol, skal den bæres (eller være indkapslet) af en data-linkprotokol. Datalinkprotokoller tillader flere rammetyper. Hvert felt i en ramme defineres forskelligt i de forskellige rammetyper.

- På Ethernet-netværk kan IPX-kommunikation være indkapslet ved hjælp af fire forskellige rammetyper: 802.3 RAW, 802.2, Ethernet II og Ethernet SNAP.
- På Token Ring-netværk kan IPX-kommunikation være indkapslet ved hjælp af to forskellige rammetyper: Token Ring 802.2 og Token Ring SNAP.

Når HP Jetdirect-printservere kører på et Novell NetWare-netværk i køservertilstand, skal en bestemt rammetype konfigureres. Hvis HP Jetdirect-printserveren er indstillet med RAMMETYPE = AUTO (standard), vil den konfigurere sig selv til den første rammetype, som registreres. Hertil kommer, at HP Jetdirect-printserverens rammetype kan angives manuelt (f.eks. via en printers kontrolpanel, Telnet, en integreret Webserver eller styringssoftware).

For de HP Jetdirect-printservere, der bruger Direct Mode-udskrivning (peer-to-peer), kan forskellige rammetyper på netværket bruges, så længe HP Jetdirect-printserveren har angivet RAMMETYPE = AUTO og ikke har genkonfigureret sig selv til en bestemt Novell NetWare-rammetype på samme netværk.

Tilbage til toppen

## -J-

Jetdirect-adgangskode
En Jetdirect-adgangskode tildeles af en netværksadministrator for at begrænse adgangen til konfigurationsparametre på HP Jetdirect-printserveren. Jetdirect-adgangskoder tildeles ved hjælp af et netværksstyringsprogram (f.eks. HP Web Jetadmin) eller andre hjælpeprogrammer.

Jetdirect-printserver
Se HP Jetdirect-printserver.

Tilbage til toppen

## -K-

Klient/server-udskrivning
Klientcomputere sender udskriftsjob til dedikerede servercomputere, der styrer brugen af hver printer (eller All-in-One-enhed).

Kommunikationstilstand
Kommunikationstilstanden beskriver den type netværk og de protokoller (TCP/IP eller IPX/SPX), der bruges til at udskrive til denne printer.

Kontekst, NDS
NDS-konteksten til et objekt er dets stinavn (eller placering) i en NDS-biblioteksstruktur. Ligesom et bibliotek, underbibliotek og en filstruktur specificerer et NDS-objekt et hierarki af containerobjekter, hvori objektet findes. Stinavnet til et NDS-objekt specificeres dog typisk fra objektet til roden af bibliotekstræet. Når du indtaster konteksten for et objekt, kan du bruge et typeangivent eller typeløst format.
Hvis f.eks. konteksten til printeren minprinter er minafdeling.mitfirma:

- Er den fuldt kvalificerede typeangivne kontekst: OU=minafdeling.O=mitfirma (hvor OE er en Organisationsenhed-container, og O er en Organisation-container).
- Den typeløse fortegnelse er: minafdeling.mitfirma.

Køservermodus
I Køservermodus hjælper HP Jetdirect-printserveren Novell NetWare-printserveren med funktionerne. HP Jetdirect-printserveren får adgang til printerkøerne på en NetWare-server og kopierer udskriftsjobbene til printeren. Det er ikke nødvendigt med en dedikeret computer, der kører Novell NetWare-printserversoftware.

Tilbage til toppen

## -L-

LAN-hardware-, MAC- eller stationsadresse
En hardwareadresse, også kaldet en MAC-adresse (Media Access Control) eller stationsadresse, er en adresse på linkniveau, der entydigt identificerer hver node eller enhed på netværket. Som defineret i IEEE 802.3-netværksstandarderne består den af et 12-cifret, hexadecimalt tal (f.eks. 001083123ABC). Hardwareadressen tildeles af enhedens forhandler.
HP tildeler hver HP Jetdirect-printserver en entydig hardwareadresse. Du kan fastslå hardwareadressen på din HP Jetdirect-printserver ved at udskrive en HP Jetdirect-testside. Ved eksterne HP Jetdirect-printservere er adressen også inkluderet på en etiket, som sidder på printserveren.

Lokalt netværk
Et lokalt netværk er et netværk, der ikke går over routere eller gateways. Hvis computeren og printeren (eller All-in-One-enheden) er tilsluttet til et lokalt netværk, er de tilsluttet til det samme netværkskabelsegment.

Tilbage til toppen

## -M-

Tilbage til toppen

## -N-

Navneserver
En navneserver er en computer på netværket, der bruges til at tilknytte (eller løse) værtsnavne (computer- eller printservernavne) med IP-adresser. En DNS-server (Domain Name System) og en WINS-server (Windows Internet Name Service) er eksempler på navneservere.

Navngivningskonventioner, delenavn
På anbefaling af Microsoft begrænses navne til 7-bit ASCII-tegn (de første 127 tegn). Mellemrum er ikke tilladt. Følg disse retningslinjer:

- Bogstaverne A til Z, store bogstaver
- Bogstaverne a til z, små bogstaver
- Tallene 0 til 9
- Begrænsede specialtegn: $ % ' - _ @ ~ ` ! ( ) { } . ^ # & + , ; = [ ]

Navngivningskonventioner, NetWare-objekter
Dette program begrænser navne på NetWare-printserver-, udskriftsprinter- og printerkøobjekter til 7-bit ASCII (de første 127) tegn. Følg disse retningslinjer:

- Bogstaverne A til Z, kun store bogstaver
- Tallene 0 til 9
- Begrænsede specialtegn, såsom understregning _, parenteser ( ) eller bindestreger -
- Brug ikke disse specialtegn: * [ ] | \ / ? < > , " : ; eller mellemrum
- Punktum (.), plus (+) og lig med (=) tegn må bruges, hvis de foranstilles med en omvendt skråstreg (\).

Printerkønavne kan være op til 47 tegn.

Navngivningskonventioner, printer
Når du navngiver en printer (eller All-in-One-enhed), skal du følge disse retningslinjer:

- Ikke mere end 31 tegn langt
- Bogstaverne A til Z, store bogstaver
- Bogstaverne a til z, små bogstaver
- Tallene 0 til 9
- Undgå tegn med ASCII-værdier, der er lavere end 32 eller højere end 127
- Brug ikke komma (,)

NDS
Novell Directory Services. NDS er en relationsdatabase, som organiserer netværksressourcer logisk som objekter i en hierarkisk træstruktur. Forudsat du har de rette rettigheder, kan du få adgang til disse netværksressourcer uanset deres fysiske placering. NDS er udviklet til at erstatte Novell-bindingen.

Netværksnavn (SSID)
Et netværksnavn er en alfanumerisk tegnstreng, som giver grundlæggende adgangskontrol til et trådløst netværk. Et netværksnavn kaldes også en "service set identifier" eller "SSID".

Tilbage til toppen

## -O-

Objekt (NDS)
Et objekt er en NDS-struktur, der lagrer oplysninger om en netværksressources karakteristikker. Et objekt kan repræsentere en fysisk ting (såsom en bruger eller printer) eller en logisk ting (såsom en gruppe eller printerkø). NDS-objekter hjælper dig med at organisere og styre andre objekter.

Tilbage til toppen

## -P-

PCL-printerdriver
God til almindelig udskrivning. Egner sig bedst til de fleste programmer til tekstbehandling, regneark og præsentation (f.eks. Word, Excel og PowerPoint).

Peer-to-peer-udskrivning
Se IPX Direct Mode.

PING
Packet Internet Groper. PING et hjælpeprogram, der bruges til at afgøre, om der er adgang til en bestemt IP-adresse. Det fungerer ved at sende en pakke til den angivne adresse og vente på et svar. PING bruges primært til fejlfinding i forbindelse med Internetforbindelser. Der findes mange tilgængelige PING-hjælpeprogrammer som freeware og shareware til pc'er.

Portnavn
Dialogboksen Portnavn vises kun under Windows NT og Windows 2000. Denne dialogboks vises kun, hvis afkrydsningsfeltet "Brug standardportnavn" ikke er markeret i dialogboksen Indstilling af netværkskommunikationsmodus, og hvis IP- eller IPX-kommunikationsmodusen er valgt.

Du kan specificere navnet på den netværksport, som skal oprettes til den printer, der installeres. Portnavnet bruges til at identificere porten i printeregenskaberne.

Gyldige portnavne er op til 63 tegn lange og kan bestå af ethvert tegn. Portnavnet skal være entydigt på pc'en. Portnavnet vises på opsummeringsskærmbilledet og på testsiden.

PostScript-printerdriver
God til specialudskrivning. Egner sig bedst til desktop publishing og grafiktunge programmer (f.eks. Photoshop, PageMaker og FrameMaker).

Printerdeling
Printerdeling giver andre netværksbrugere mulighed for at udskrive til denne printer via denne computer. Dette installationsprogram understøtter kun printerdeling under Windows 2000 og Windows NT 4.0. Servertjenesten skal aktiveres på systemet for at gøre printerdeling muligt. Du skal vælge en af følgende indstillinger:

- Ikke delt: Vælg denne indstilling, hvis du vil konfigurere denne computer til peer-to-peer-udskrivning, men du ikke vil have, at andre netværksbrugere skal have adgang til printeren via denne computer.
- Delt som:: Vælg denne indstilling for at konfigurere denne computer som server til klient/server-udskrivning. Netværksklienter skal kunne sende udskriftsjob til printeren via denne computer.

Printerdriver
Et program, der styrer en printer. Når du udskriver et dokument, tager printerdriveren over og indfører data i printeren med de korrekte kontrolkommandoer. De fleste moderne operativsystemer leveres sammen med printerdrivere til de mest almindelige typer printere, men du skal installere dem, før du kan bruge printeren. Du kan også hente opdaterede printerdrivere fra printerproducentens Websted. Se PCL eller PostScript.

Printernavn
Indtast et printernavn, der overholder de rette printernavngivningskonventioner. Dette navn bruges til at identificere printerikonet for denne printer i mappen Printere på systemet. Du kan vise mappen Printere ved at klikke på Start på skrivebordet i Windows, klikke på Indstillinger og derefter klikke på Printere.

Printerobjekt
På Novell NetWare-netværk er printerobjekter logiske repræsentationer af fysiske printere og bruges til at vedligeholde oplysninger om egenskaberne for printeren (såsom den printerkø, der skal serviceres). På et NetWare NDS-netvæk skal der oprettes et printerobjekt for hver printer.

Printserver
Se HP Jetdirect-printserver.

Printserverobjekt
Printservere er computere eller enheder (f.eks. HP JetDirect-printservere), hvis funktion er at hente udskriftsjob fra udskriftskøer og overføre dem til printere. Printserverobjekter er logiske repræsentationer af printservere og bruges til at vedligeholde oplysninger om egenskaberne for printserveren (f.eks. de printere, der skal serviceres).

Tilbage til toppen

## -Q-

Tilbage til toppen

## -R-

router
Ved et trådløst netværk, se Trådløst adgangspunkt (WAP).

Tilbage til toppen

## -S-

SNMP-gruppenavn
Et SNMP-sætgruppenavn er en adgangskode, der skal anvendes, når SNMP bruges til at foretage ændringer i printerkonfigurationen. Hvis en valgt printer (eller All-in-One-enhed) er blevet beskyttet af et SNMP-gruppenavn eller en Jetdirect-adgangskode, bliver du bedt om at angive gruppenavnet. Gyldige gruppenavne må ikke overstige 255 tegn.
Bemærk! Du bliver kun bedt om det, når der er tildelt et SNMP-sætgruppenavn, der ikke er standard. SNMP-sætgruppenavnet kan tildeles af en netværksadministrator ved hjælp af et styringsprogram (f.eks. HP Web Jetadmin) eller andre hjælpeprogrammer.

Standardgateway
Se Gateway.

Supportkrav

- System:
  - Operativsystem: Windows 95/98-, Windows Me, Windows NT 4.0- eller Windows 2000-systemerne
    For Microsoft-netværk: Microsoft IP- eller IPX-protokollerne og klientservicetjenesten skal køre.
- Videoskærm
  - Skærmopløsning: VGA (640 x 480) minimum
  - Farver: 256 minimum
  Bemærk! Under registrering af printeren kan der forekomme betydelige variationer i ydeevnen afhængigt af systemets hastighed og netværkets størrelse.
- Printere
  - Printere skal tilsluttes netværket via en understøttet HP Jetdirect-printserver. En liste over aktuelt understøttede HP Jetdirect-printservere og -løsninger finder du på HPs Websted ( http://www.hp.com/go/support).
  - Installationshjælpeprogrammet kan både bruges sammen med HP-printere og printere fra en anden producent, såfremt printerdriverne er kompatible med den portovervågningssoftware, der bruges af hjæpeprogrammet, og understøtter Microsoft-filformatet til printerinstallation (.INF).
- Deling
  - Denne guide understøtter kun printerdeling på Windows XP, Windows NT 4.0 og Windows 2000.
  - Servertjenesten skal aktiveres på systemet for at gøre printerdeling muligt.

Tilbage til toppen

## -T-

Trådløst adgangspunkt (WAP)
Et trådløst adgangspunkt er en enhed, via hvilken enheder som f.eks. computere og printere på et trådløst netværk med infrastruktur kommunikerer med hinanden. Et WAP kaldes også en "base station".

trådløs netværkshub
Se Trådløst adgangspunkt (WAP).

trådløs profil
En trådløs profil er en samling indstillinger for trådløse netværk, der gælder for en bestemt type trådløst netværk. F.eks. kan et trådløst LAN-kort have én profil for et hjemmenetværk og en anden profil for et kontornetværk. Sørg for at vælge den korrekte profil, når der installeres en enhed på et netværk.

Tilbage til toppen

## -U-

Udskrivning af en HP Jetdirect-testside
Hvis du vil udskrive en HP Jetdirect-testside, skal du se installationsvejledningen til HP Jetdirect-hardwaren eller printerens dokumentation for at få vejledning. Ved eksterne HP Jetdirect-printservere skal du trykke på og slippe Test-knappen på printserveren.

Udskriftskøobjekt
En udskriftskø lagrer udskriftsjob, indtil en printserver overfører jobbet til en printer. Printerkøobjekter er logiske repræsentationer af printerkøer og bruges til at vedligeholde oplysninger om egenskaberne for udskriftskøen (f.eks. de printservere og printere, der skal servicere køen).

Undernet
En del af et netværk, der deler en fælles adressekomponent. På TCP/IP-netværk defineres undernet som alle enheder, hvis IP-adresser har samme præfiks. F.eks. er de enheder, hvis IP-adresse starter med 100.100.100., en del af samme undernet. Opdeling af et netværk i undernetværk er praktisk både af sikkerhedsmæssige og ydelsesmæssige årsager. IP-netværk opdeles ved hjælp af en undernetmaske.

Undernetmaske
Undernetmasken er den mekanisme, der bruges til at opdele et TCP/IP-netværk i undernet (hvis der anvendes undernet). Undernet giver mulighed for en mere effektiv brug af et stort netværk. Formen på en undernetmaske ligner en IP-adresse: n.n.n.n, hvor n er et tal fra 0 til 255. Hvis der ikke er blevet tildelt en undernetmaske, vil den undernetmaske, som er tildelt din computer, normalt blive anvendt.
Når undernetmasken anvendes på en IP-adresse, angiver masken den del af IP-adressen, der normalt bruges til at identificere netværket/undernettet, samt den del, der bruges til at identificere de enkelte værtsnoder.

USB-kabel
Et USB-kabel (Universal Serial Bus) er en almindelig løsning til direkte tilslutning.

Tilbage til toppen

## -V-

Tilbage til toppen

## -W-

WEP
WEP (Wired Equivalent Privacy) giver sikkerhed via kryptering af data, der sendes via radiobølger fra én trådløs enhed til en anden. WEP koder de data, der sendes på tværs af netværket, hvilket gør dataene uforståelige for uvedkommende. Kun enheder, der har de samme WEP-indstillinger som printeren, er i stand til at kommunikere med printeren.

WEP-nøgle
En WEP-nøgle, eller en "krypteringsnøgle", er en sekvens bestående af alfanumeriske tegn eller hexadecimale cifre. Du skal huske WEP-nøglen, når du har oprettet den, eller du skal lagre den et sikkert sted. Du kan muligvis ikke genfinde WEP-nøglen, hvis du mister den. En WEP-nøgle er enten 64 eller 128 bit lang. De første 24 bit gives automatisk. Ved oprettelse af en WEP-nøgle skal den person, som opretter nøglen, angive de resterende bit (40 bit ved en nøgle på 64 bit, eller 104 bit ved en nøgle på 128 bit).
For at oprette en WEP-nøgle skal du indtaste følgende afhængig af, om WEP-nøglen er alfanumerisk eller hexadecimal og alt efter hvor mange bit, den indeholder:

WPA (Wi-Fi Protected Access)
En Wi-Fi-standard, der er udformet til at forbedre sikkerhedsfunktionerne i WEP. WPA har forbedret datakryptering og bruger godkendelse via den udvidede godkendelsesprotokol (EAP/PSK)

Type | Bit | Indtast en streng af...
--- | --- | ---
alfanumerisk | 64 | 5 alfanumeriske tegn
128 | 13 alfanumeriske tegn
hexadecimal | 64 | 10 alfanumeriske tegn
128 | 26 hexadecimale tegn

Tilbage til toppen

## -X-

Tilbage til toppen

## -Y-

Tilbage til toppen

## -Z-

Tilbage til toppen

## -Æ-

Tilbage til toppen

## -Ø-

Tilbage til toppen

## -Å-

Tilbage til toppen