HP-installasjonsprogram for nettverksskrivere

### Ordliste

## A B C D E F G H I J K L M N O P Q R S T U V W X Y Z Æ Ø Å

## -A-

Ad hoc-nettverk
En type trådløst nettverk der enheter kommuniserer direkte med hverandre istedenfor via et trådløst tilgangspunkt (Wireless Access Point - WAP). Ad hoc-nettverk er vanligvis små og enkle (for eksempel to trådløse datamaskiner eller en trådløs datamaskin og en trådløs skriver). Ytelsen i denne typen nettverk kan bli dårligere hvis det er mer enn seks enheter i nettverket. Ad hoc-nettverk kalles også node-til-node-nettverk, uavhengige grunntjenestestasjoner (independent basic stations – IBSS) eller trådløse nettverk med direkte tilkobling.

ARP
Address Resolution Protocol. En ARP er en TCP/IP-protokoll som brukes til å konvertere en IP-adresse til en fysisk adresse (kalt en DLC-adresse), for eksempel en Ethernet-adresse. En vert som ønsker en fysisk adresse, kringkaster en ARP-forespørsel i TCP/IP-nettverket. Verten i nettverket som har IP-adressen i forespørselen, svarer deretter med den fysiske maskinadressen.

Tilbake til toppen

## -B-

Binding
En binding er en Novell NetWare-database som bare brukes på NetWare 3.x-filservere, og som kan emuleres på NetWare 4.x- og 5.0-filservere. Binding kan betegnes som en flat database med objekter som representerer nettverksressurser, for eksempel skrivere. Med NetWare 4.x ble det laget en hierarkisk database (Novell Directory Services eller NDS) som skulle erstatte binding.

BootP
En BootP er en oppstartsprotokoll som brukes til å laste ned en IP-adresse og andre TCP/IP-parametere automatisk fra en nettverksserver. Når skriveren (eller flerfunksjonsenheten) er slått på, sender HP Jetdirect-utskriftsserveren en oppstartsforespørsel. Hvis en BootP-server er riktig konfigurert, overføres parametere til Jetdirect-utskriftsserveren via nettverket. Se også DHCP.

Tilbake til toppen

## -C-

CAB-fil
Kabinettfil. En CAB-fil har filtypen .CAB og er en enkeltfil som er opprettet for å inneholde en rekke komprimerte filer.

Tilbake til toppen

## -D-

Delnett
En del av et nettverk som deler en felles adressekomponent. I TCP/IP-nettverk henviser delnett til alle enheter med samme prefiks i IP-adressene. Alle enheter med IP-adresser som begynner med 100.100.100., blir for eksempel del av det samme delnettet. Det er nyttig å dele opp et nettverk i delnett med hensyn til både sikkerhet og ytelse. IP-nettverk deles opp med en delnettmaske.

Delnettmaske
En delnettmaske er den mekanismen som brukes til å dele opp et TCP/IP-nettverk i delnett (hvis delnett brukes). Delnett gir en mer effektiv bruk av store nettverk. Formen på en delnettmaske tilsvarer en IP-adresse: n.n.n.n der n er et tall mellom 0 og 255. Hvis det ikke er tilordnet en delnettmaske, brukes vanligvis den delnettmasken som er tilordnet datamaskinen.
Når delnettmasken er tilknyttet en IP-adresse, angir den den delen av IP-adressen som brukes til å identifisere nettverket/delnettet, samt den delen som brukes til å identifisere individuelle vertsnoder.

DHCP
Dynamic Host Configuration Protocol. Tilsvarer BootP på den måten at den automatisk laster ned en IP-adresse fra en nettverksserver. DHCP-servere opprettholder imidlertid et utvalg av IP-adresser som de tilordner dynamisk til enheter på forespørsel, og låner bare bort IP-adresser til utskriftsserveren. Når skriveren (eller flerfunksjonsenheten) slås av og på igjen, er det ingen garanti for at en Jetdirect-utskriftsserver vil få tilordnet den samme IP-adressen over tid, selv om DHCP-serveren vil forsøke å gjøre det.

Direktemodus
Se Direktemodus for IPX.

Direktemodus for IPX
Alle klientdatamaskinene er konfigurert til å skrive ut direkte til en skriver (eller flerfunksjonsenhet). Det brukes ikke en dedikert server til å administrere utskriftsjobbene til skriveren.

Drivere
Se Skriverdriver, PCL eller PostScript.

Tilbake til toppen

## -E-

EAP/PSK
Extensible Authentication Protocol/Pre-Shared Key (EAP/PSK) er en generell protokoll for godkjenning som støtter godkjenningsmetoden med forhåndsdelt nøkkel.

Ekstern skrivermodus
I ekstern skrivermodus er funksjonaliteten til Novell NetWare-utskriftsserveren på en datamaskin, og HP Jetdirect-utskriftsserveren fungerer som en vanlig skriver. HP Jetdirect-utskriftsserveren opprettholder en åpen kobling til NetWare-utskriftsserveren. NetWare-utskriftsserveren, som kjører rettighetsbeskyttet programvare, sender utskriftsjobber til skriveren.

Tilbake til toppen

## -F-

Fabrikkinnstillinger, HP Jetdirect
Se Kaldstart.

Forhåndsdelt nøkkel
Initierer EAP/PSK-godkjenning som bruker WPA for forbedret sikkerhet ved tilgang til nettverket.

Tilbake til toppen

## -G-

Gateway
En gateway er en ruter eller datamaskin som brukes til å koble sammen to ulike nettverk (for eksempel ulike kommunikasjonsprotokoller, dataformatering, strukturer eller arkitektur). Når nettverk deles opp i delnett, brukes ofte gatewayer til å isolere det ene delnettet fra det andre for å kontrollere nettverkstrafikken.
I TCP/IP-nettverk er ofte hver nettverksenhet konfigurert med IP-adressen til nærmeste gateway. Hvis det ikke er noen gatewayer i nettverket, brukes vanligvis IP-adressen til datamaskinen.
Hvis du ønsker mer informasjon, kan du se Legge til skrivere i store IP-nettverk.
Hvis du har et trådløst nettverk, kan du se Trådløst tilgangspunkt (Wireless Access Point - WAP).

Godkjenning
Godkjenning er en sikkerhetsstrategi for trådløse nettverk. I et nettverk med godkjenning bruker enheter en delt nøkkel som passord, og kommuniserer bare med enheter som har kjennskap til denne nøkkelen. I motsetning til WEP krypterer ikke godkjenning dataene som sendes mellom trådløse enheter. Godkjenning kan imidlertid brukes sammen med WEP. Godkjenningsnøkler og WEP-nøkler kan være identiske.

Tilbake til toppen

## -H-

HP Jetdirect-utskriftsserver
HP Jetdirect-utskriftsservere er nettverkstilbehør fra Hewlett-Packard som brukes til å koble skrivere direkte til et nettverk. Direkte nettverkskoblinger gir større fleksibilitet med hensyn til plassering og maksimal ytelse for skriver (eller flerfunksjonsenhet).
Interne HP Jetdirect-utskriftsserverkort brukes på HP-skrivere som har inn/ut-spor. Noen eksterne HP Jetdirect-utskriftsservere kan brukes for nesten alle skrivere som har parallellport, mens andre HP Jetdirect-utskriftsservere kan brukes for nesten alle skrivere som har USB-port. Begge typer utskriftsservere støtter alle vanlige nettverkstopologier og -protokoller.

Hub for trådløst nettverk
Se Trådløst tilgangspunkt (Wireless Access Point - WAP).

Tilbake til toppen

## -I-

INF-fil
En INF-fil har filtypen .INF og inneholder informasjon om enheten. Den informerer installasjonsprogrammet om navnet på enheten og hvilke filer som må kopieres og hvor.

Infrastrukturnettverk
En type trådløst nettverk der enheter kommuniserer med hverandre via et trådløst tilgangspunkt (Wireless Access Point - WAP), for eksempel en hub for trådløst nettverk, ruter eller gateway.

Innkapsling av IPX og rammetyper
Fordi IPX er en nettverkslagsprotokoll må den støttes (eller kapsles inn) av en datatilkoblingsprotokoll. Med datatilkoblingsprotokoller kan du ha flere rammetyper. Rammetyper skiller seg fra hverandre ved måten hvert felt i en ramme er definert.

- I Ethernet-nettverk kan IPX-kommunikasjon kapsles inn ved bruk av fire ulike rammetyper: 802.3 RAW, 802.2, Ethernet II og Ethernet SNAP.
- I Token Ring-nettverk kan IPX-kommunikasjon kapsles inn ved bruk av to ulike rammetyper: Token Ring 802.2 og Token Ring SNAP.

For HP Jetdirect-utskriftsservere som kjøres i et Novell NetWare-nettverk i køservermodus, må det konfigureres én bestemt rammetype. Hvis HP Jetdirect-utskriftsserveren er konfigurert med FRAME TYPE = AUTO (standard), vil den konfigureres til den første rammetypen som oppdages. Rammetypen for HP Jetdirect-utskriftsserveren kan også angis manuelt (for eksempel via skriverens kontrollpanel, Telnet, innebygd Web-server eller administrasjonsprogram).

For HP Jetdirect-utskriftsservere som skriver ut i direktemodus (maskin-til-maskin), kan du bruke ulike rammetyper i nettverket hvis HP Jetdirect-utskriftsserveren er konfigurert med FRAME TYPE = AUTO og er konfigurert på nytt for en bestemt Novell NetWare-rammetype i det samme nettverket.

IP-adresse
Internet Protocol-adresse. En IP-adresse identifiserer alle enheter i et TCP/IP-nettverk, og tilordnes av nettverksadministratoren. Adressen består av et tall på fire byte (32 biter) i formatet n.n.n.n, der n representerer et tall fra 0 til 255. Dette tilordnes vanligvis av nettverksadministratoren.
Når en HP Jetdirect-utskriftsserver slås på, men ikke blir konfigurert med en gyldig IP-adresse innen to minutter, tilordnes en standard IP-adresse automatisk (192.0.0.192). Denne standard IP-adressen er ikke nødvendigvis gyldig for et gitt nettverk, men kan brukes til å identifisere en ny skriver (eller flerfunksjonsenhet). Du må imidlertid tilordne en gyldig IP-adresse for at utskriftsserveren skal fungere riktig i TCP/IP-nettverket. Hvis mange skrivere er satt opp med standardadressen, må du kontrollere maskinadressen for å identifisere riktig skriver.

IP-vertsnavn
Et IP-vertsnavn er et navn som er lett å identifisere, og som kan brukes istedenfor skriverens IP-adresse. Det kan brukes når en navneserver i nettverket er satt opp til å tilordne vertsnavn til de tilhørende IP-adressene. Hvis et vertsnavn er tilordnet og konfigurert på skriveren (for eksempel skriver1.markedsavdelingen.no), kan du angi vertsnavnet for å identifisere skriveren.

IPX-adresse
Internet Packet Exchange-adresse. En IPX-adresse identifiserer en enhet i et IPX/SPX-nettverk. En IPX-adresse består av et nettverksnummer og LAN-maskinadressen til enheten (for eksempel 00012345:001083AA42B7).
For HP Jetdirect-tilkoblede skrivere konfigureres en IPX-adresse automatisk når enheten kobles til nettverket og slås på.

Tilbake til toppen

## -J-

Jetdirect-passord
Et Jetdirect-passord tilordnes av en nettverksadministrator for å begrense tilgangen til konfigurasjonsparametere på HP Jetdirect-utskriftsserveren. Jetdirect-passord kan tilordnes av en nettverksadministrator som bruker et administrasjonsprogram (for eksempel HP Web Jetadmin) eller andre verktøy.

Jetdirect-utskriftsserver
Se HP Jetdirect-utskriftsserver.

Tilbake til toppen

## -K-

Kaldstart
Du bør skrive ut en testside for skriveren og Jetdirect-utskriftsserveren før du foretar en kaldstart.
Hvis du vil tilbakestille eksterne HP Jetdirect-utskriftsservere til fabrikkinnstillingene, må du koble fra strømledningen og trykke på Test-knappen på utskriftsserveren samtidig som du setter i strømledningen igjen. Vent til utskriftsserveren initialiseres på nytt.
Hvis du skal tilbakestille interne HP Jetdirect-utskriftsservere, må du kaldstarte skriveren (eller flerfunksjonsenheten) og vente til utskriftsserveren initialiseres på nytt. (På de fleste HP LaserJet-skrivere kan du trykke på Go-knappen på skriverens kontrollpanel mens du slår på strømmen. For andre skrivere må du se skriverens brukerhåndbok.)
OBS! Hvis du tilbakestiller skriveren, kan alle utskriftsinnstillinger bli slettet.

Klient/server-utskrift
Klientdatamaskiner sender utskriftsjobber til bestemte servere som kontrollerer bruken av hver skriver (eller flerfunksjonsenhet).

Kommunikasjonsmodus
Kommunikasjonsmodusen beskriver nettverkstyper og protokoller (TCP/IP eller IPX/SPX) som vil bli brukt ved utskrift på denne skriveren.

Kontekst, NDS
NDS-konteksten (Novell Directory Services) til et objekt er objektets banenavn (eller plassering) i et NDS-katalogtre. Som en katalog, underkatalog og filstruktur, angir konteksten til et NDS-objekt et hierarki av beholderobjekter der objektet er plassert. Banenavnet for et NDS-objekt angis imidlertid fra objektet til roten av katalogtreet. Når du angir kontekst for et objekt, kan du bruke et typeangitt eller et typeløst format.
Hvis for eksempel konteksten til skriveren minskriver er minavdeling.mittfirma:

- Blir den fullstendige typeangitte konteksten: OE=minavdeling.O=mittfirma (der OE er en beholder for organisasjonsenhet og O er en organisasjonsbeholder.)
- Den typeløse kommandoen er: minavdeling.mittfirma

Krav til støtte

- System:
  - Operativsystem: Windows 95/98-, Windows Me-, Windows NT 4.0- eller Windows 2000-systemer.
    For Microsoft-nettverk: Microsoft IP- eller IPX-protokoller og klienttjenester må være startet.
- Skjerm
  - Skjermoppløsning: VGA (640 x 480) minimum
  - Farger: 256 minimum
  Merk: Under registrering av skriver kan det oppstå betydelige variasjoner i ytelsen, avhengig av hastigheten på systemet og nettverkets størrelse.
- Skrivere
  - Skrivere må være koblet til nettverket via en HP Jetdirect-utskriftsserver som støttes. Hvis du vil se en liste over hvilke HP Jetdirect-utskriftsservere og -løsninger som støttes, kan du gå til HPs Web-område (http://www.hp.com/go/suppoert).
  - Installasjonsprogrammet kan brukes for både HP-skrivere og andre skrivere hvis skriverdriverne er kompatible med portovervåkingsprogramvaren som brukes av dette installasjonsprogrammet, og støtter Microsofts installeringsformat for skrivere (.INF).
- Deling
  - Veiviseren støtter bare skriverdeling i Windows XP, Windows NT 4.0 eller Windows 2000.
  - Servertjenesten må aktiveres på systemet for å kunne bruke skriverdeling.

Køservermodus
I køservermodus avlaster HP Jetdirect-utskriftsserveren funksjonaliteten fra Novell NetWare-utskriftsserveren. HP Jetdirect-utskriftsserveren åpner utskriftskøene på en NetWare-server og kopierer utskriftsjobbene til skriveren. Du trenger ikke en egen datamaskin som kjører programvare for Novell NetWare-utskriftsserver.

Tilbake til toppen

## -L-

LAN-maskinadresse, MAC- eller stasjonsadresse
En maskinadresse, også kjent som Media Access Control (MAC) eller stasjonsadresse, er en koblingsadresse som identifiserer hver node eller enhet i et nettverk. Slik det er definert i nettverksstandarden IEEE 802.3 består adressen av et tolvsifret heksadesimalt tall (for eksempel 001083123ABC). Maskinadressen er tilordnet av enhetsforhandleren.
HP tilordner en entydig maskinadresse til alle HP Jetdirect-utskriftsservere. Du kan bestemme maskinadressen til din HP Jetdirect-utskriftsserver ved å skrive ut en konfigurasjonsside for HP Jetdirect. For eksterne HP Jetdirect-utskriftsservere finner du også adressen på en etikett som er festet til utskriftsserveren.

Lokalt nettverk
Et lokalt nettverk er et nettverk som ikke benytter rutere eller gatewayer. Hvis datamaskinen og skriveren (eller flerfunksjonsenheten) er koblet til et lokalt nettverk, er de koblet til samme nettverkskabelsegment.

Tilbake til toppen

## -M-

Maskinadresse
Se LAN-maskinadresse, MAC- eller stasjonsadresse

maskin-til-maskin
Se ad hoc-nettverk.

Node-til-node-utskrift
Se Direktemodus for IPX.

Tilbake til toppen

## -N-

NDS
Novell Directory Services. NDS er en relasjonsdatabase som organiserer nettverksressursene logisk som objekter i en hierarkisk trestruktur. Forutsatt at du har de nødvendige rettighetene, kan du få tilgang til disse nettverksressursene uavhengig av hvor de fysisk er plassert. NDS ble utviklet for å erstatte Novell-binding.

Navneserver
En navneserver er en datamaskin i nettverket som brukes til å tilordne (eller løse) vertsnavn (datamaskin- og utskriftsservernavn) med IP-adresser. En DNS-server (Domain Name System) og en WINS-server (Windows Internet Name Service) er eksempler på navneservere.

Navnekonvensjoner, NetWare-objekter
Dette hjelpeprogrammet begrenser objektnavn for NetWare-utskriftsservere, skrivere og utskriftskøer til 7-biters ASCII-tegn (de 127 første tegnene). Følg disse retningslinjene:

- Bokstavene A til Z, bare store bokstaver
- Tall fra 0 til 9
- Begrenset med spesialtegn, for eksempel understreking _, parenteser ( ) eller bindestrek -
- Ikke bruk disse spesialtegnene: * [ ] | \ / ? < > , " : ; eller mellomrom
- Punktum (.), pluss (+) og likhetstegn (=) kan brukes hvis du setter en omvendt skråstrek (\) foran.

Navn på utskriftskøer kan bestå av opptil 47 tegn.

Navnekonvensjoner, skriver
Følg disse retningslinjene når du skal navngi en skriver (eller flerfunksjonsenhet):

- Ikke over 31 tegn
- Bokstaver fra A til og med Z, store bokstaver
- Bokstaver fra a til og med z, små bokstaver
- Tall fra 0 til 9
- Unngå tegn med ASCII-verdier under 32 eller over 127
- Ikke bruk komma (,)

Navnekonvensjoner, delenavn
Navn er basert på Microsofts anbefalinger og er begrenset til 7-biters ASCII-tegn (de 127 første tegnene). Mellomrom er ikke tillatt. Følg disse retningslinjene:

- Bokstaver fra A til og med Z, store bokstaver
- Bokstaver fra a til og med z, små bokstaver
- Tall fra 0 til 9
- Begrenset med spesialtegn: $ % ' - _ @ ~ ` ! ( ) { } . ^ # & + , ; = [ ]

Nettverksnavn
Et nettverksnavn er en alfanumerisk tegnstreng som skiller mellom små og store bokstaver, og som gir grunnleggende kontroll over tilgangen til et trådløst nettverk. Nettverksnavn kalles også "service set identifier" (identifikator for tjenestesett) eller "SSID".

Tilbake til toppen

## -O-

Objekt (NDS)
Et objekt er en NDS-struktur som oppbevarer informasjon om egenskapene for en nettverksressurs. Et objekt kan representere et fysisk element (for eksempel en bruker eller en skriver), eller et logisk element (for eksempel en gruppe eller en utskriftskø). NDS-objekter hjelper deg å organisere og håndtere andre objekter.

Tilbake til toppen

## -P-

Passordfrase
En kombinasjon av tall, bokstaver og symboler som genererer en forhåndsdelt nøkkel for godkjenningsformål.

PCL-skriverdriver
Passer for vanlige utskrifter. Det beste alternativet for de fleste programmer for tekstbehandling, regneark og presentasjoner, for eksempel Word, Excel og PowerPoint.

PING
Packet Internet Groper. PING er et verktøy som fastslår hvorvidt en bestemt IP-adresse er tilgjengelig. Dette fungerer ved at en pakke sendes til den angitte adressen og venter på svar. PING brukes først og fremst til å feilsøke Internett-tilkobling. En rekke PING-verktøy er tilgjengelige for PCer, både som freeware og shareware.

Portnavn
Dialogboksen Portnavn vises bare i Windows NT og Windows 2000. Denne dialogboksen vises bare hvis det ikke er merket av for Bruk standard portnavn i dialogboksen Velg kommunikasjonsmodus for nettverket, og hvis IP- eller IPX-kommunikasjon er valgt.

Du kan angi navnet på nettverksporten som skal opprettes for skriveren som skal installeres. Portnavnet brukes til å identifisere porten i skriveregenskapene.

Gyldige portnavn kan bestå av opptil 63 tegn og alle tegn. Portnavnet må være entydig på datamaskinen. Portnavnet vises i oppsummeringsvinduet og på testsiden.

PostScript-skriverdriver
Passer for spesialutskrifter. Det beste alternativet for desktop publishing og grafikkintensive programmer, for eksempel Photoshop, PageMaker og FrameMaker.

Tilbake til toppen

## -Q-

Tilbake til toppen

## -R-

ruter
Hvis du har et trådløst nettverk, kan du se Trådløst tilgangspunkt (Wireless Access Point - WAP).

Tilbake til toppen

## -S-

Skriverdriver
Et program som styrer en skriver. Hver gang du skriver ut et dokument, tar skriverdriveren over og mater skriveren med data ved hjelp av de riktige styringskommandoene. De fleste moderne operativsystemer leveres med skriverdrivere for de vanligste skrivertypene, men du må installere dem før du kan bruke skriveren. Du kan også laste ned oppdaterte drivere fra skriverprodusentens Web-område. Se PCL eller PostScript.

Skrivernavn
Angi et navn på skriveren ved vanlig navnekonvensjoner for skrivere. Dette navnet vil bli brukt til å identifisere skriverikonet for denne skriveren i mappen Skrivere på systemet. Hvis du vil vise mappen Skrivere, må du klikke på Start på skrivebordet i Windows, velge Innstillinger og deretter klikke på Skrivere.

Skriverobjekt
I Novell NetWare-nettverk er skriverobjekter logiske representasjoner av fysiske skrivere, og brukes til å opprettholde informasjon om skriverens egenskaper (for eksempel hvilke utskriftskøer som skal behandles). I et NetWare NDS-nettverk må det først opprettes et skriverobjekt for hver skriver i nettverket.

Skriverdeling
Med skriverdeling kan andre nettverksbrukere skrive ut på denne skriveren via denne datamaskinen. Dette installasjonsverktøyet støtter bare skriverdeling i Windows 2000 og Windows NT 4.0. Servertjenesten må aktiveres på systemet for å kunne bruke skriverdeling. Velg ett av følgende alternativer:

- Ikke delt: Velg dette alternativet for å konfigurere datamaskinen for node-til-node-utskrift når du ikke vil at andre nettverksbrukere skal få tilgang til skriveren via denne datamaskinen.
- Delingsnavn: Velg dette alternativet for å konfigurere datamaskinen som en server for klient/server-utskrift. Nettverksklienter vil kunne sende utskriftsjobber til skriveren via denne datamaskinen.

Skrive ut en HP Jetdirect-testside
Hvis du vil skrive ut en HP Jetdirect-testside, kan du se i håndboken for installering av HP Jetdirect-maskinvare eller i skriverdokumentasjonen. For eksterne HP Jetdirect-utskriftsservere må du trykke på og holde nede Test-knappen på utskriftsserveren.

SNMP-fellesskapsnavn
Et SNMP-fellesskapsnavn er et passord som må angis når SNMP brukes til å endre skriverkonfigurasjonen. Hvis en valgt skriver (eller flerfunksjonsenhet) er beskyttet med et SNMP-fellesskapsnavn eller et Jetdirect-passord, vil du bli bedt om å angi fellesskapsnavnet. Gyldige fellesskapsnavn kan bestå av opptil 255 tegn.
Merk: Du blir bare bedt om dette når det er tilordnet et SNMP-fellesskapsnavn som ikke er standard. SNMP-fellesskapsnavnet kan tilordnes av en nettverksadministrator som bruker et administrasjonsprogram (for eksempel HP Web Jetadmin) eller andre verktøy.

Standard gateway
Se Gateway.

Tilbake til toppen

## -T-

Trådløs profil
En trådløs profil er en samling med trådløs-innstillinger som gjelder for et bestemt trådløst nettverk. Et trådløst LAN-kort kan for eksempel ha en profil for et hjemmenettverk og en annen profil for et kontornettverk. Når du installerer en enhet i et nettverk, må du kontrollere at du velger riktig profil.

Trådløst tilgangspunkt (Wireless Access Point - WAP)
Et trådløst tilgangspunkt (Wireless Access Point - WAP) er en enhet som gjør det mulig for andre enheter (for eksempel datamaskiner og skrivere) i et trådløst infrastrukturnettverk å kommunisere med hverandre. En WAP kalles også en grunnstasjon.

Tilbake til toppen

## -U-

USB-kabel
En USB-kabel (Universal Serial Bus) er et vanlig alternativ for direkte tilkobling.

Utskriftskøobjekt
En utskriftskø oppbevarer utskriftsjobber til en utskriftsserver overfører jobben til en skriver. Utskriftskøobjekter er logiske representasjoner av utskriftskøer, og brukes til å opprettholde informasjon om utskriftskøens egenskaper, for eksempel utskriftsservere og skrivere som er tilordnet for å betjene køen.

Utskriftsserver
Se HP Jetdirect-utskriftsserver.

Utskriftsserverobjekt
Utskriftsservere er datamaskiner eller enheter, for eksempel HP Jetdirect-utskriftsservere, som innhenter sendte utskriftsjobber fra utskriftskøene og overfører dem til skrivere. Utskriftsserverobjekter er logiske representasjoner av utskriftsservere, og brukes til å opprettholde informasjon om utskriftsserverens egenskaper, for eksempel skrivere som skal betjenes.

Tilbake til toppen

## -V-

Volum, NetWare
Volum er logiske partisjoner som er formatert for bruk på det høyeste nivået i et NetWare-filsystem. NetWare-servere er delt inn i ett eller flere volumer. Hvert volum kan deles inn i kataloger med underkataloger eller filer. For brukerne tilsvarer et volum en harddisk i et frittstående system. I NetWare NDS kan et volum ligge på én enkelt harddisk eller over flere harddisker.

Tilbake til toppen

## -W-

WEP
Wired Equivalent Privacy (WEP) gir sikkerhet ved å kryptere data som sendes via radiobølger fra en trådløs enhet til en annen. WEP koder dataene som sendes via nettverket, slik at de blir uforståelige for tyvlyttere. Bare enheter som deler de samme WEP-innstillingene som skriveren, vil kunne kommunisere med skriveren.

WEP-nøkkel
En WEP-nøkkel, eller krypteringsnøkkel, er en rekke alfanumeriske eller heksadesimale tegn. Når du har opprettet en WEP-nøkkel, må du huske den eller oppbevare den på et sikkert sted. Det kan hende du ikke kan hente WEP-nøkkelen hvis du mister den. En WEP-nøkkel er 64 eller 128 biter lang. De første 24 bitene av nøkkelen blir automatisk angitt. Når WEP-nøkkelen opprettes, må den som oppretter nøkkelen, angi resten av bitene (40 biter hvis det er en 64-biters nøkkel eller 104 biter hvis det er en 128-biters nøkkel).
Hvis du vil opprette en WEP-nøkkel, må du angi følgende informasjon, avhengig av om WEP-nøkkelen er alfanumerisk eller heksadesimal og hvor mange biter den inneholder:

Type | Biter | Angi en streng med ...
--- | --- | ---
alfanumerisk | 64 | fem alfanumeriske tegn
128 | 13 alfanumeriske tegn
heksadesimal | 64 | ti heksadesimale tegn
128 | 26 heksadesimale tegn

Wi-Fi Protected Access (WPA)
En Wi-Fi-standard som er utformet for å forbedre sikkerhetsfunksjonene i WEP. WPA har forbedret datakryptering og bruker godkjenning via Extensible Authentication Protocol (EAP/PSK).

Tilbake til toppen

## -X-

Tilbake til toppen

## -Y-

Tilbake til toppen

## -Z-

Tilbake til toppen

## -Æ-

Tilbake til toppen

## -Ø-

Tilbake til toppen

## -Å-

Tilbake til toppen