HP:n ohjattu verkkokirjoittimen asennus

### Sanasto

## A B C D E F G H I J K L M N O P Q R S T U V W X Y Z Å Ä Ö

## -A-

Adhoc-verkko
Langaton verkko, jossa laitteet ovat yhteydessä toisiinsa suoraan eivätkä langattoman kytkentäkohdan (WAP) kautta. Adhoc-verkot ovat tavallisesti pieniä ja yksinkertaisia (esimerkiksi kaksi langatonta tietokonetta tai langaton tietokone ja langaton kirjoitin). Tällaisten verkkojen suorituskyky voi aleta, jos verkossa on enemmän kuin kuusi laitetta. Muita adhoc-verkoista käytettyjä nimiä ovat vertaisverkko, IBSS (independent basic service station) ja suorayhteyksinen langaton verkko.

Aliverkko
Verkon osa, joka jakaa yhteisen osoitekomponentin. TCP/IP-verkoissa aliverkot määritellään laitteiksi, joiden IP-osoitteissa on sama etuliite. Esimerkiksi kaikki ne laitteet, joiden osoitteet alkavat 100.100.100. kuuluvat samaan aliryhmään. Verkon jakaminen aliverkkoihin on hyödyllistä sekä suojaus- että suorituskykysyistä. IP-verkot jaetaan käyttämällä aliverkon peitettä.

Aliverkon peite
Aliverkon peite on mekanismi, jolla jaetaan TCP/IP-verkko aliverkkoihin (jos niitä käytetään). Jako aliverkkoihin tekee suuren verkon käytöstä tehokkaampaa. Aliverkon peitteen muoto on samankaltainen kuin IP-osoitteen: n.n.n.n, jossa n on luku 0—255. Jos aliverkon peitettä ei ole annettu, käytetään yleensä tietokoneelle määritettyä aliverkon peitettä.
IP-osoitteeseen sovellettuna aliverkon peite määrittää IP-osoitteen osan, jolla tunnistetaan verkko/aliverkko, ja osan jota käytetään tunnistamaan yksittäiset isäntäsolmut.

ARP
Address Resolution Protocol. ARP(Address Resolution Protocol) on TCP/IP-protokollla, jonka avulla IP-osoite muunnetaan fyysiseksi osoitteeksi (nimeltään DLC-osoite), kuten Ethernet-osoitteeksi. Isäntä, joka haluaa fyysisen osoitteen, lähettää ARP-pyynnön TCP/IP-verkkoon. Sen verkon isäntä, jossa pyynnön IP-osoite on, lähettää vastauksena fyysisen laiteosoitteen.

Asiakaspalvelintulostus
Asiakastietokoneet lähettävät tulostustöitä erityisille palvelintietokoneille, jotka ohjaavat kunkin kirjoittimen (tai All-in-One-laitteen) toimintaa.

Asiakirjan alkuun

## -B-

BootP
Käynnistysprotokolla, jolla ladataan IP-osoite ja muita TCP/IP-parametreja verkkopalvelimesta automaattisesti. Kun kirjoitin (tai All-in-One-laite) on kytketty päälle, HP Jetdirect -tulostuspalvelin lähettää käynnistyspyynnön. Jos BootP-palvelin on asetettu oikein, se lähettää parametrit Jetdirect-tulostuspalvelimelle verkon kautta. Katso myös DHCP.

Asiakirjan alkuun

## -C-

CAB-tiedosto
Cabinet-tiedosto. CAB-tiedoston tarkenne on .cab ja se on yksi tiedosto, joka sisältää useita pakattuja tiedostoja.

Asiakirjan alkuun

## -D-

DHCP
Dynamic Host Configuration Protocol. DHCP on samanlainen kuin BootP sikäli, että se lataa IP-osoitteen verkkopalvelimelta automaattisesti. DHCP-palvelin ylläpitää kuitenkin IP-osoitevarannon, jonka se määrittää dynaamisesti sitä pyytäville laitteille ja vain lainaa IP-osoitteen tulostuspalvelimelle. Kun kirjoitin (tai All-in-One-laite) kytketään pois päältä ja takaisin päälle, ei ole mitään takuita siitä, että Jetdirect-tulostuspalvelimelle määritetään sama IP-osoite uudelleen, vaikka DHCP-palvelin yrittää tehdä sen.

Drivers
Katso Kirjoitinohjain, PCL tai PostScript.

Asiakirjan alkuun

## -E-

EAP/PSK
Extensible Authentication Protocol/Pre-Shared Key (EAP/PSK) -protokolla on yleinen, tunnistukseen käytettävä protokolla, joka tukee Pre-Shared Key -tunnistusmenetelmää.

Etäkirjoitintila
Etäkirjoitintilassa Novell NetWare -tulostuspalvelimen toiminnot ovat tietokoneessa, ja HP Jetdirect -tulostuspalvelin toimii pelkkänä kirjoittimena. HP Jetdirect -tulostuspalvelin ylläpitää avoimen linkin NetWare-tulostuspalvelimeen. NetWare-tulostuspalvelin lähettää tulostustyöt kirjoittimelle käyttäen omaa ohjelmistoaan.

Asiakirjan alkuun

## -F-

Asiakirjan alkuun

## -G-

Asiakirjan alkuun

## -H-

HP Jetdirect -testisivun tulostaminen
HP Jetdirect -testisivun tulostamisesta on ohjeita HP Jetdirect -laiteasennusoppaassa tai kirjoittimen oppaissa. Ulkoisissa HP Jetdirect -tulostuspalvelimissa paina ja vapauta tulostuspalvelimen testauspainike.

HP Jetdirect -tulostuspalvelin
HP Jetdirect -tulostuspalvelimet ovat Hewlett-Packardin verkkolisälaitteita, joilla kirjoittimet yhdistetään suoraan verkkoon. Suorat verkkoliitännät mahdollistavat joustavan sijoittelun ja kirjoittimien (tai All-in-One-laitteiden) parhaan tulostustehon.
HP Jetdirectin sisäiset tulostuspalvelinkortit on tarkoitettu HP-kirjoittimille, joissa on I/O-korttipaikat. Jotkin HP Jetdirectin ulkoiset tulostuspalvelimet sopivat käytettäviksi lähes kaikissa kirjoittimissa, joissa on rinnakkaisportti. Toisia HP Jetdirect -tulostuspalvelimia voidaan käyttää lähes kaikissa kirjoittimissa , joissa on USB-portti. Molemmat tulostuspalvelintyypit tukevat kaikkia suosittuja verkkotopologioita ja protokollia.

Asiakirjan alkuun

## -I-

INF-tiedosto
INF-tiedoston tunniste on .inf ja sisältää tietoja laitteesta. Se ilmoittaa asennusohjelmalle minkä niminen laite on sekä mitkä tiedostot on kopioitava ja minne.

Infrastruktuuriverkko
Langaton verkko, jonka laitteet ovat yhteydessä toisiinsa langattoman kytkentäkohdan (WAP), esimerkiksi langattoman verkkokeskittimen, reitittimen tai yhdyskäytävän kautta.

IP-isäntänimi
IP-isäntänimi on helposti tunnistettava nimi, jota voidaan käyttää kirjoittimen IP-osoitteen asemesta. Sitä voidaan käyttää, kun verkossa oleva nimipalvelin on asetettu kartoittamaan isäntänimet niitä vastaaviin IP-osoitteisiin. Jos kirjoittimelle on annettu ja määritetty isäntänimi (esimerkiksi kirjoitin1.markkinointi.com), voit antaa isäntänimen, jonka avulla pystyt tunnistamaan kirjoittimen.

IP-osoite
Internet Protocol -osoite. Verkon pääkäyttäjän määrittämä IP-osoite erottaa TCP/IP-verkossa olevat laitteet toisistaan. Se koostuu nelitavuisesta (32-bittisestä) numerosta muodossa n.n.n.n, jossa n on luku 0–255, ja jonka verkon ylläpitäjä yleensä antaa.
Kun HP Jetdirect -tulostuspalvelin käynnistetään, mutta sille ei ole määritetty kelvollista IP-osoitetta kahden minuutin kuluessa, sille määritetään automaattisesti IP-oletusosoite (192.0.0.192). Tämä IP-oletusosoite ei välttämättä ole kelvollinen osoite tietyssä verkossa, mutta sitä voidaan käyttää uuden kirjoittimen (tai All-in-One-laitteen) tunnistamiseen. Oikea IP-osoite täytyy kuitenkin määrittää, jotta laitetta voidaan käyttää TCP/IP-verkossa. Jos oletusosoitteessa on useita kirjoittimia, tarkista laiteosoite oikean kirjoittimen tunnistamiseksi.

IPX-kapselointi ja kehystyypit
Koska IPX on verkkokerrosprotokolla, se täytyy siirtää (tai kapseloida) datalinkkiprotokollan avulla. Datalinkkiprotokollat sallivat useiden kehystyyppien käytön. Kehystyypit eroavat toisistaan siinä, miten kukin kenttä määritetään kehyksessä.

- Ethernet-verkoissa IPX-yhteydet voidaan kapseloida käyttäen neljää eri kehystyyppiä: 802.3 RAW, 802.2, Ethernet II ja Ethernet SNAP.
- Token Ring -verkoissa IPX-yhteydet voidaan kapseloida käyttäen kahta eri kehystyyppiä: Token Ring 802.2 ja Token Ring SNAP.

HP Jetdirect -tulostuspalvelimille, jotka toimivat Novell NetWare -verkossa tulostusjonopalvelintilassa, täytyy määrittää tietty kehystyyppi. Jos HP Jetdirect -tulostuspalvelimelle on asetettu FRAME TYPE = AUTO (oletus), se määrittää itsensä ensimmäiselle havaitulle kehystyypille. Lisäksi HP Jetdirect -tulostuspalvelimen kehystyyppi voidaan asettaa manuaalisesti (esimerkiksi kirjoittimen ohjauspaneelista, Telnetillä, upotetulla Web-palvelimella tai hallintaohjelmalla).

HP Jetdirect -tulostuspalvelimille, jotka käyttävät suoraa tilaa (vertais-) tulostukseen, voidaan käyttää verkossa eri kehystyyppejä, jos HP Jetdirect -tulostuspalvelimelle on valittu asetus FRAME TYPE = AUTO eikä se ole määrittänyt itseään tietylle Novell NetWare -kehystyypille samassa verkossa.

IPX-osoite
Internet Packet Exchange -osoite. IPX-osoite antaa yksilöllisen tunnuksen IPX/SPX-verkon laitteelle. IPX-osoite koostuu verkon numerosta ja laitteen LAN-laiteosoitteesta (esimerkiksi 00012345:001083AA42B7).
HP Jetdirect-liitännäisissä kirjoittimissa IPX-osoite määrittyy automaattisesti, kun laite yhdistetään verkkoon ja käynnistetään.

Asiakirjan alkuun

## -J-

Jetdirect-salasana
Verkon ylläpitäjä antaa Jetdirect-salasanan tarkoituksenaan rajoittaa pääsyä HP Jetdirect -tulostuspalvelimen määritysparametreihin. Jetdirect-salasanat annetaan verkonhallintaohjelman (esim. HP Web Jetadmin) tai muun apuohjelman avulla.

Jetdirect-tulostuspalvelin
Katso HP Jetdirect -tulostuspalvelin.

Jonopalvelintila
Jonopalvelintilassa HP Jetdirect -tulostuspalvelin lataa Novell NetWare -tulostuspalvelimen toiminnot. HP Jetdirect -tulostuspalvelin käyttää NetWare-palvelimen tulostusjonoja ja kopioi tulostustyöt kirjoittimelle. Eri tietokonetta ei tarvita suorittamaan Novell NetWare -tulostuspalvelimen ohjelmistoa.

Asiakirjan alkuun

## -K-

Käyttöoikeuden tarkistus
Käyttöoikeuden tarkistus on langattoman verkon suojausstrategia. Verkossa, jossa käytetään käyttöoikeuden tarkistusta, laitteet käyttävät jaettua avainta salasanana ja ovat yhteydessä niiden laitteiden kanssa, jotka tunnistavat avaimen. Käyttöoikeuden tarkistus ei salaa langattomien laitteiden välillä liikkuvia tietoja, toisin kuin WEP. Käyttöoikeuden tarkistusta voidaan kuitenkin käyttää WEP:n yhteydessä. Käyttöoikeuden tarkistusavaimet ja WEP-avaimet voivat olla samat.

Kirjoitinohjain
Kirjoitinta ohjaava ohjelma. Kun tulostat asiakirjan, kirjoitinohjain hoitaa työn syöttämällä tietoa kirjoittimelle oikeilla ohjauskomennoilla. Useimpien nykyaikaisten käyttöjärjestelmien mukana toimitetaan useimmille tavallisille kirjoitintyypeille sopivat kirjoitinohjaimet, mutta ne on asennettava ennen kuin voit käyttää kirjoitinta. Voit myös ladata päivitetyt ohjaimet kirjoitinvalmistajan Web-sivustolta. Katso PCL tai PostScript.

Kirjoittimen nimi
Kirjoita kirjoittimen nimi käyttäen asianmukaisia kirjoittimen nimeämistapoja. Tätä nimeä käytetään tunnistamaan tämän kirjoittimen kuvake järjestelmän kirjoitinkansiossa. Näytä kirjoitinkansio napsauttamalla Käynnistä Windowsin työpöydältä, valitse Asetukset ja napsauta Kirjoittimet.

Kirjoitinobjekti
Novell NetWare -verkoissa kirjoitinobjektit ovat fyysisten kirjoittimien loogisia esityksiä ja niitä käytetään ylläpitämään tietoja kirjoittimen ominaisuuksista (esim. palveltavista tulostusjonoista). NetWaren NDS-verkossa täytyy luoda kirjoitinobjekti jokaiselle kirjoittimelle erikseen.

Kirjoittimen jako
Jakamalla kirjoittimen voit antaa muiden verkkokäyttäjien tulostaa tälle kirjoittimelle tämän tietokoneen kautta. Tämä asennusohjelma tukee kirjoittimen jakamista vain Windows 2000:ssa ja Windows NT 4.0:ssa. Palvelimen palvelu täytyy aktivoida järjestelmässä kirjoittimen jakamista varten. Valitse jokin seuraavista vaihtoehdoista:

- Ei jaettu: Valitse tämä, jos haluat määrittää tietokoneen vertaistulostusta varten etkä halua muiden verkkokäyttäjien käyttävän kirjoitinta tämän tietokoneen kautta.
- Jaa nimellä: Valitse tämä, jos haluat asettaa tietokoneen palvelimeksi asiakaspalvelintulostukseen. Verkon työasemat voivat lähettää tulostustöitä kirjoittimelle tämän tietokoneen kautta.

Konteksti, NDS
Objektin NDS-konteksti on sen hakupolun nimi (tai sijainti) NDS-kansiopuussa. Hakemiston, alihakemiston ja tiedostorakenteen tavoin NDS-objektin konteksti määrittää hierarkian astiaobjekteille, joissa objekti sijaitsee. NDS-objektin hakupolun nimi määritetään yleensä kuitenkin objektista kansiopuun juureen. Kun annat objektille kontekstin, voit käyttää tyypitettyä tai tyypittämätöntä muotoa.
Jos esimerkiksi kirjoittimen omakirjoitin-konteksti on omaosasto.omayritys:

- Täysin määritetty tyypitetty konteksti on: OY=omaosasto.O=omayritys (jossa OY on organisointiyksikön ja O on organisaation astia).
- Tyypittämätön syöte on: omaosasto.omayritys.

Kylmäkäynnistys
On suositeltavaa tulostaa kirjoittimen ja Jetdirect-tulostuspalvelimen testisivu ennen kylmäkäynnistystä.
Palauta ulkoisten HP Jetdirect -tulostuspalvelinten tehdasasetukset irrottamalla virtajohto ja painamalla tulostuspalvelimen testipainiketta samalla, kun kytket sen virtajohdon. Odota, kunnes tulostuspalvelin käynnistyy uudelleen.
Voit palauttaa sisäiset HP Jetdirect -tulostuspalvelimet tekemällä kylmäkäynnistyksen kirjoittimessa (tai All-in-One-laitteessa) ja odottamalla, kunnes tulostuspalvelin käynnistyy uudelleen. (Useimmissa HP LaserJet -kirjoitinmalleissa voit painaa Jatka-painiketta kirjoittimen ohjauspaneelista samalla kun kytket virran päälle. Katso muiden kirjoittimien käyttöoppaita.)
VAROITUS: Kirjoittimen palauttaminen alkutilaan voi poistaa kaikki kirjoittimen asetukset käytöstä.

Asiakirjan alkuun

## -L-

Laiteosoite
Katso LAN-laite-, MAC- tai asemaosoite

Langaton kytkentäkohta (WAP)
Langaton kytkentäkohta (WAP) on laite, jonka kautta langattoman infrastruktuuriverkon laitteet (esimerkiksi tietokoneet ja kirjoittimet) ovat yhteydessä toisiinsa. WAPin toinen nimi on tukiasema.

langaton profiili
Langaton profiili merkitsee tietyn langattoman verkon tiettyjä asetuksia. Esimerkiksi langattomassa LAN-kortissa voi olla yksi profiili kotiverkkoa ja toinen toimistoverkkoa varten. Varmista, että valitset asianmukaisen profiilin asentaessasi laitetta verkkoon.

langaton verkkokeskitin
Katso Langaton kytkentäkohta (WAP).

LAN-laite-, MAC- tai asemaosoite
Laiteosoite, josta käytetään myös nimeä MAC- (Media Access Control) tai asemaosoite, on linkkitason osoite, joka yksilöllisesti tunnistaa kunkin solmun tai laitteen verkossa. Kuten on määritetty IEEE 802.3 -verkkostandardissa, se koostuu 12-numeroisesta heksadesimaaliluvusta (esim. 001083123ABC). Laitteen toimittaja antaa laiteosoitteen.
HP määrittää kullekin HP Jetdirect -tulostuspalvelimelle oman laiteosoitteen. Saat selville oman HP Jetdirect -tulostuspalvelimesi osoitteen tulostamalla HP Jetdirect asetussivun. Ulkoisten HP Jetdirect -tulostuspalvelimien osoite näkyy myös niihin kiinnitetyistä tarroista.

Levyosio, NetWare
Levyosiot ovat loogisia osioita, jotka on alustettu käyttöön NetWare-tiedostojärjestelmän korkeimmalla tasolla. NetWare-palvelimet on jaettu yhteen tai useampaan levyosioon. Jokainen levyosio voidaan jakaa hakemistoihin, jotka sisältävät alihakemistoja tai tiedostoja. Käyttäjille levyosio näyttää samalta kuin erillisen järjestelmän kiintolevy. NetWare NDS:n levyosio voi olla yhdellä kiintolevyllä tai se voi jakautua usean kiintolevyn kesken.

Asiakirjan alkuun

## -M-

Asiakirjan alkuun

## -N-

NDS
Novell Directory Services. NDS on relaatiotietokanta, jossa verkon resurssit on loogisesti organisoitu objekteiksi hierarkkiseen puurakenteeseen. Jos sinulla on asianmukaiset käyttöoikeudet, voit käyttää näitä verkkoresursseja niiden fyysisestä sijainnista riippumatta. NDS on suunniteltu korvaamaan Novellin sidos.

Nimipalvelin
Nimipalvelin on verkossa oleva tietokone, jota käytetään kartoittamaan (tai ratkaisemaan) IP-osoitteita käyttävät isäntänimet (tietokoneiden tai tulostuspalvelinten nimet). DNS-palvelin (Domain Name System) ja WINS-palvelin (Windows Internet Name Service) ovat esimerkkejä nimipalvelimista.

Nimeämistavat, NetWare-objektit
Tämä apuohjelma rajoittaa NetWare-tulostuspalvelin-, kirjoitin- ja tulostusjono-objektien nimet 7-bittisiin ASCII-merkkeihin (ensimmäiset 127 ASCII-merkkiä). Noudata seuraavia ohjeita:

- kirjaimet A–Z, vain isoina
- numerot 0–9
- rajoitettu määrä erikoismerkkejä, kuten alleviivaus _, sulkumerkit ( ) tai yhdysviiva -
- Älä käytä seuraavia erikoismerkkejä: * [ ] | \ / ? < > , " : ; tai välilyöntejä
- Piste (.), plus (+) ja yhtäläisyysmerkki (=) ovat sallittuja, jos niitä edeltää kenoviiva (\).

Tulostusjonojen nimissä saa olla enintään 47 merkkiä.

Nimeämistavat, kirjoitin
Noudata seuraavia ohjeita kirjoittimen (tai All-in-One-laitteen) nimeämisessä:

- enintään 31 merkkiä
- kirjaimet A–Z, isoina
- kirjaimet a–z, pieninä
- numerot 0–9
- Vältä merkkejä, joiden ASCII-arvo on alle 32 tai enemmän kuin 127.
- Älä käytä pilkkuja (,).

Nimeämistavat, jakonimi
Microsoft suosittelee nimien rajoittamista 7-bittisiin ASCII-merkkeihin (ensimmäiset 127). Välejä ei sallita. Noudata seuraavia ohjeita:

- kirjaimet A–Z, isoina
- kirjaimet a–z, pieninä
- numerot 0–9
- erikoismerkkejä rajoitetusti: $ % ' - _ @ ~ ` ! ( ) { } . ^ # & + , ; = [ ]

Asiakirjan alkuun

## -O-

Objekti (NDS)
Objekti on NDS-rakenne, joka tallentaa tietoja verkkoresurssin ominaisuuksista. Objekti voi esittää fyysistä ilmiötä (esim. käyttäjää tai kirjoitinta) tai loogista nimikettä (esim. ryhmää tai tulostusjonoa). NDS-objektit auttavat organisoimaan ja hallitsemaan muita objekteja.

Oletusyhdyskäytävä
Katso Yhdyskäytävä.

Asiakirjan alkuun

## -P-

Paikallisverkko
Paikallisverkko on verkko, joka ei ulotu reitittimien tai yhdyskäytävien ulkopuolelle. Jos tietokone ja kirjoitin (tai All-in-One-laite) on yhdistetty paikallisverkkoon, ne on yhdistetty samaan verkkokaapelijaksoon.

PCL-kirjoitinohjain
Sopii tavalliseen tulostamiseen. Parhaiten se sopii tekstinkäsittelyyn, taulukkolaskentaan ja esityssovelluksiin (esim. Word, Excel ja PowerPoint).

PING
Packet Internet Groper. PING on ohjelma, joka määrittelee, onko tietty IP-osoite käytettävissä. Se lähettää paketin määrättyyn osoitteeseen ja odottaa vastausta. PING-ohjelmaa käytetään lähinnä Internet-yhteyksien vianmääritykseen. Tietokoneisiin on saatavissa useita ilmaisia ja julkisia PING-ohjelmia.

Portin nimi
Portin nimi -valintaikkuna näkyy vain Windows NT:ssä ja Windows 2000:ssa. Valintaikkuna näkyy vain, jos Aseta verkon tiedonsiirtotila -valintaikkunasta ei ole valittuna Käytä portin oletusnimeä, ja IP- tai IPX-tiedonsiirtotila on valittuna.

Voit määrittää verkkoportin nimen, joka luodaan asennettavaa kirjoitinta varten. Portin nimeä käytetään tunnistamaan portti kirjoittimen ominaisuuksissa.

Kelvolliset porttien nimet saavat olla enintään 63 merkkiä pitkiä ja niissä saa olla mitä merkkejä tahansa. Portin nimen täytyy olla tietokoneessa yksilöllinen. Portin nimi näkyy yhteenvetonäytössä ja testisivulla.

PostScript-kirjoitinohjain
Sopii erikoistulostamiseen. Parhaiten se sopii julkaisuihin ja paljon grafiikkaa sisältäviin sovelluksiin (esim. Photoshop, PageMaker ja FrameMaker).

Pre-Shared Key
Käynnistää EAP/PSK-tunnistuksen, jossa käytetään WPA -tietoturvastandardia. Tämä lisää turvallisuutta verkkoa käytettäessä.

Asiakirjan alkuun

## -Q-

Asiakirjan alkuun

## -R-

reititin
Lisätietoja langattomasta verkosta on kohdassa Langaton kytkentäkohta (WAP).

Asiakirjan alkuun

## -S-

Salasana
Numeroiden, kirjainten ja symboleiden yhdistelmä, joka muodostaa tunnistusta varten käytettävän Pre-Shared Key -avaimen.

Sidos
Sidos on Novell NetWaren tietokanta, jota käytetään yksinomaan NetWare 3.x -tiedostopalvelimissa ja jota voidaan emuloida NetWare 4.x- ja 5.0-tiedostopalvelimissa. Sidosta luonnehditaan objektikortistona, joka esittää verkon resursseja (esim. kirjoittimia). NetWare 4.x:ssä on hierarkkinen tietokanta (Novell Directory Services eli NDS) suunniteltu korvaamaan sidoksen.

SNMP-yhteisönimi
SNMP-yhteisönimi on salasana, joka täytyy antaa, kun SNMP:tä käytetään kirjoitinmäärityksen muuttamiseen. Jos valittu kirjoitin (tai All-in-One-laite) on suojattu SNMP-yhteisönimellä tai Jetdirect-salasanalla, saat kehotuksen antaa yhteisönimen. Kelvolliset yhteisönimet voivat olla enintään 255 merkin pituisia.
Huomaa: Saat kehotuksen vain, jos muu kuin SNMP:n asettama oletusyhteisönimi on määritetty. SNMP:n asettaman yhteisönimen voi määrittää verkon ylläpitäjä hallintaohjelman (esim. HP Web Jetadmin) tai muun apuohjelman avulla.

Suora IPX-tila
Jokainen asiakastietokone on asetettu tulostamaan suoraan kirjoittimelle (tai All-in-One-laitteelle). Erityistä palvelintietokonetta ei käytetä ohjaamaan tulostustöitä kirjoittimelle.

Suora tila
Katso Suora IPX-tila.

Asiakirjan alkuun

## -T-

Tehtaan oletusasetukset, HP Jetdirect
Katso Kylmäkäynnistys.

Tiedonsiirtotila
Tiedonsiirtotila kuvaa verkkotyyppiä ja protokollia (TCP/IP tai IPX/SPX), joita käytetään tulostukseen tälle kirjoittimelle.

Tukivaatimukset

- Järjestelmä:
  - Käyttöjärjestelmä: Windows 95/98-, Windows Me-, Windows NT 4.0- tai Windows 2000 -järjestelmät
    Microsoft-verkot: Microsoft IP- tai IPX-protokollaa ja työasemapalveluja täytyy käyttää.
- Videonäyttö
  - Näyttötarkkuus: VGA (640 x 480) vähimmäisvaatimuksena
  - Värit: 256 vähimmäisvaatimuksena
  Huomaa: Kirjoittimen etsinnän aikana suorituskyky voi vaihdella paljon, riippuen järjestelmän nopeudesta ja verkon koosta.
- Kirjoittimet
  - Kirjoittimien täytyy olla yhdistetty verkkoon tuetun HP Jetdirect -tulostuspalvelimen välityksellä. Luettelo tällä hetkellä tuetuista HP Jetdirect -tulostuspalvelimista ja -ratkaisuista löytyy HP:n Web-sivustolta (http://www.hp.com/go/support).
  - Asennusohjelmaa voidaan käyttää sekä HP:n että muiden valmistajien kirjoittimien kanssa, edellyttäen että kirjoitinohjaimet ovat yhteensopivia tämän ohjelman käyttämän portintarkkailuohjelman kanssa ja ne tukevat Microsoftin kirjoitinasennuksen tiedostomuotoa (.INF).
- Jako
  - Tämä ohjattu asennus tukee kirjoittimen jakamista vain Windows XP-, Windows NT 4.0- ja Windows 2000 -käyttöjärjestelmässä.
  - Palvelimen palvelu täytyy aktivoida järjestelmässä kirjoittimen jakamista varten.

Tulostusjono-objekti
Tulostusjono tallentaa tulostustyön, kunnes tulostuspalvelin lähettää työn kirjoittimelle. Tulostusjono-objektit ovat tulostusjonojen loogisia esityksiä ja niitä käytetään säilyttämään tietoja tulostusjonon ominaisuuksista, esim. tulostuspalvelimista ja kirjoittimista, jotka on määritetty palvelemaan jonoa.

Tulostuspalvelin
Katso HP Jetdirect -tulostuspalvelin.

Tulostuspalvelinobjekti
Tulostuspalvelimet ovat tietokoneita tai laitteita, esim. HP Jetdirect -tulostuspalvelimet, joiden tehtävänä on hakea jonossa olevia tulostustöitä tulostusjonoista ja lähettää niitä kirjoittimille. Tulostuspalvelinobjektit ovat tulostuspalvelimien loogisia esityksiä ja niitä käytetään säilyttämään tietoja tulostuspalvelimen ominaisuuksista, esim. palveltavista kirjoittimista.

Asiakirjan alkuun

## -U-

USB-kaapeli
USB (Universal Serial Bus) -kaapeli on yleinen suorayhteyksissä käytettävä kaapelivaihtoehto.

Asiakirjan alkuun

## -V-

Verkkonimi
Verkkonimi on aakkosnumeerinen merkkijono, jonka kirjainkoolla on merkitystä. Se mahdollistaa käyttöoikeuden varmistamisen langattomassa verkossa. Verkkonimen toinen nimi on SSID (service set identifier, palvelujoukon tunnus).

Vertaistulostus
Katso Suora IPX-tila.

Asiakirjan alkuun

## -W-

WEP
WEP (Wired Equivalent Privacy) salaa radioaaltojen kautta langattomasta laitteesta toiseen lähetetyt tiedot. WEP verkon kautta lähetetyt tiedot, jolloin salakuuntelijat eivät pääse niihin käsiksi. Vain ne laitteet, joiden WEP-asetukset ovat samat kuin kirjoittimen, voivat olla yhteydessä kirjoittimeen.

WEP-avain
WEP-avain eli “salausavain” on aakkosnumeerinen tai heksadesimaalinen merkkijono. Pidä WEP-avain mielessäsi tai tallenna se turvalliseen paikkaan. Et pysty ehkä palauttamaan WEP-avainta, jos se katoaa. WEP-avain on 64 tai 128 bitin pituinen. Avaimen ensimmäiset 24 bittiä määräytyvät automaattisesti. WEP-avaimen luomisen yhteydessä sen määrittäjä luo loput bitit (40 bittiä, jos avain on 64-bittinen tai 104 bittiä, jos avain on 128-bittinen).
Jos haluat luoda WEP-avaimen, kirjoita seuraavasti sen mukaan, onko WEP-avain aakkosnumeerinen vai heksadesimaalinen ja sen mukaan, miten monta bittiä se sisältää:

Tyyppi | bittiä | Kirjoita merkkijono...
--- | --- | ---
aakkosnumeerinen | 64 | Viisi aakkosnumeerista merkkiä
128 | Kolmetoista aakkosnumeerista merkkiä
heksadesimaalinen | 64 | 10 heksadesimaalista lukua
128 | 26 heksadesimaalista lukua

Wi-Fi Protected Access (WPA)
WEP-algoritmin turvaominaisuuksia parantamaan suunniteltu Wi-Fi-standardi. WPA on parantanut tietojen salausta ja käyttää tunnistukseen Extensible Authentication Protocol (EAP/PSK) -protokollaa.

Asiakirjan alkuun

## -X-

Asiakirjan alkuun

## -Y-

Yhdyskäytävä
Yhdyskäytävä on reititin tai tietokone, jolla yhdistetään kaksi erilaista verkkoa (esimerkiksi eri tiedonsiirtoprotokollat, datamuoto, rakenne tai arkkitehtuuri). Kun verkot on jaettu aliverkkoihin, yhdyskäytäviä käytetään usein eristämään yksi aliverkko toisesta verkkoliikenteen ohjaustarkoituksessa.
TCP/IP-verkoissa jokainen verkkolaite määritetään usein lähimmän yhdyskäytävän IP-osoitteella. Jos verkossa ei ole yhdyskäytäviä, käyttäjän tietokoneen IP-osoitetta käytetään yleensä.
Katso lisätietoja kohdasta Kirjoittimien lisääminen suuriin IP-verkkoihin.
Katso langatonta verkkoa koskevat ohjeet kohdasta Langaton kytkentäkohta.

Asiakirjan alkuun

## -Z-

Asiakirjan alkuun

## -Å-

Asiakirjan alkuun

## -Ä-

Asiakirjan alkuun

## -Ö-

Asiakirjan alkuun