### Finne trådløs-innstillingene for nettverket

Prøv følgende løsninger hvis du ser etter ett av følgende:

- Nettverksnavn (SSID)
- Kommunikasjonsmodus
- Om WEP er aktivert
- Om godkjenning er aktivert

##### Trådløst tilgangspunkt (WAP)

Hvis det trådløse nettverket bruker et trådløst tilgangspunkt (WAP), for eksempel en hub for trådløst nettverk, ruter eller gateway, bør du åpne WAP-konfigurasjonsverktøyet for å finne trådløs-innstillingene for nettverket.

Se i produsentens dokumentasjon hvis du ønsker instruksjoner om hvordan du bruker WAP-konfigurasjonsverktøyet.

##### Trådløst LAN-kort

Hvis du bruker et trådløst LAN-kort i datamaskinen eller den bærbare datamaskinen, må du bruke hjelpeprogrammet for kortet til å finne trådløs-innstillingene for nettverket. Det kan hende at du får tilgang til hjelpeprogrammet for kortet via kontrollpanelet i Windows, et ikon på skrivebordet eller et ikon i systemstatusfeltet.

Se i dokumentasjonen for det trådløse LAN-kortet hvis du ønsker instruksjoner om hvordan du bruker hjelpeprogrammet for kortet eller hvordan du går til produsentens Web-område.

Tips: Det kan hende at LAN-kortet har flere profiler for trådløst nettverk. Kontroller at du bruker riktig profil for ditt trådløse nettverk.